
Dissertationis  conscribendae  tempore  appropin¬ 
quante  non  in  hoc  haerebam,  quaenam  Epidauri  mihi  pro¬ 
vincia  esset  eligenda.  Electam  enim  diu  jam  colebam  phy¬ 
siologiam,  in  qua  ut  prae  caeteris  medicinae  partibus 
operam  meam  studiaque  collocarem,  auctores  mihi  fue¬ 
rant  Pater  dilectissimus  et  Vir  clarissimus  doctissimus- 
que,  mihi,  quod  summopere  laetor,  amicissimus  Prae¬ 
ceptor  Mauritius  Fleischer  :  et  recta  quidem  via  ille , 
per  institutiones  philosophicas  alter.  Medicinae  enim 
ut  operam  darem  quum  jam  a  teneris  mihi  constaret,  in 
physicas  doctrinas  animum  Pater  dirigebat,  physicam 
me  chemicamque  artem  monebat  quotidie 5  nullam  extra 
physicae  studia  medicum  invenire  salutem ,  imrno  artem 
non  esse  medicinam ,  nisi  a  physiologia  proficisceretur ; 
vetularum  arbitriorum  esse  acervum  quendam  atque 
chaos ,  ut  ita  dicam ,  nisi  quaecunque  in  aegrotis  fieri 
videremus,  quadrare  constaret  ad  leges  physiologiae , 
factique  pathologici  cujus  vis  causam  repeteremus  ab  ipsa 
sani  corporis  natura  ac  legibus.  Quo  factum,  ut  phy¬ 
siologiam  loquerer,  physiologiam  cogitarem,  somniarem. 

Atque  non  minus  ut  methodum  illam,  quam  dicunt 
rationalem,  omnibus  nervis  intensis  persequerer ,  incita¬ 
vit  me  Praeceptor  ille  in  Gymnasio  Cliviensi  litteras 
graecas  latinasque,  atque,  quod  majoris  momenti  vide¬ 
tur,  philosophiam  docens:  Mauritius  Fleischer.  Qui 
quum  adolescentiae  aetatem  ingressum  philosophiae 
amore  correptum  laborare  potius  quam  delectari  me  vi- 

deret,  quippe  cui  ueuio  satis  facilem  pararet  viam,  ut 
intelligerem  quae  de  philosophia  mihi  adessent  scripta 
theoretica,  matheseos  vero  Praeceptores  peritissimi  ar¬ 
temque  illam  felicissime  docentes,  Heine  et  Kiesel,  Vi¬ 
ri  a  me  summa  pietate  gratissimoque  animo  colendi,  erepti 
neque  simili  compensati  essent,  tanta  me  benevolentia 
tantoque  animi  ardore  nil  veritus  angustias  angustorum 
adjuvit  atque  incitavit  ,  ut  quidquid  in  philosophia 
profecerim ,  si  quidem  profecerim  aliquid ,  Viri  illius 
paene  divis  debeam  institutionibus  ,  quocuin  amicitiae 
vinculis  arctissimis  conjunctum  me  esse  numquam  pro¬ 
fecto  non  laetabor.  Cui  utinam  major  atque  liberior 
brevi  fiat  ingenii  promulgandi  occasio  !  —  At  pietas 
illos  me  laudare  vetat  Viros,  qui  praeterea  facile  mea 
laude  supersedere  possunt;  gratias  autem  illis,  qui 
quantas  habeam,  bene  sciunt,  agere  nolo,  rt ferre  pror¬ 
sus  nequeo.  Quod  non  dolenduin  videtur  in  Viris,  qui¬ 
bus  utrum  amore,  an  grato  animo  magis  devinctus  sim, 
difficile  est  inquirere. 

Atque  physiologia  igitur  quum  allectus  essem,  re¬ 
stabat,  ut  disciplinae  illius  caput  quoddam  eligerem, 
quod  tot  tantisque  impedimentis  externis  obsidentibus 
atque  urgentibus,  rem  perquam  esse  difficilem,  nemo  est, 
qui  ignoret:  qua  tamen  in  re  Viri  clarissimi  illustrissi- 
mique  Henle  ,  Praeceptoris  de  me  optime  meriti  ac  di¬ 
lectissimi,  consiliis  gaudere  mihi  licebat.  Qui  quum  mi— 
croscopicae  anatomiae  partem  elaborandam  ut  susciperem 
suasisset,  pulmones  prae  aliis  mihi  commendatos  esse 
volebat,  investiganti  autem  quum  consiliis,  tum  librorum 
et  instrumentorum  armamentario  numquam  mihi  defuit : 
cui  pro  benevolentia  illa,  qua  incitavit  me  atque  erexit, 
gratias  habeo  quam  maximas  semperque  habebo. 

Scripsi  Heidelbergae ,  Mense  Decembri  mdcccxliv. 


De  Malpighianis  pulmonum  vesiculis. 


I*  a  r  s  prior  s  i  v  e  h  is  t o  r  i  c  a. 

,,Non  in  illis  certis  formulis  ac  legibus 
„hisloriae  vera  vis  est  posita,  sed  in  eo 
,, animo,  qui  illis  manifestum  se  reddidit 
,,ac  repraesentavit. “ 

Maur.  Fleischer,  de  Od.  Mulleri 
historiae  et  antiquitatis  tractandae  ratione 
disputatio. 


1  ntroductio. 

Hau,.  scio  an  nonnullis  eorum,  qui  hancce  de  pulmonum 
structura  dissertationem,  quae  legatur  dignam  praejudica¬ 
verint,  satisfecerim,  si  paucis  exposuerim,  cur  et  qua  ra¬ 
tione  historiam  tetigerim  non  solum,  sed  —  ut  equidem  et 
per  meas  ipsius  vires,  et  per  suppeilectilem  litterarum  potui, 
—  latius  ac  fusius  adumbrare  conatus  sim.  Sunt  enim,  credo, 
quibus  ambages  illae  excusandae  videantur.  At  primum 
illi  cogitent  non  esse  cur,  si  noluerint,  priorem  disputationis 
partem  legant,  qui  nil  nisi  nova  facta  quaerentes  omittant  viam 
illam,  per  quam  optimus  quisque  tamen  rei,  quam  in  prae¬ 
sentia  ferat  speciem  contemplaturus  adire  solet:  deinde  au¬ 
tem  non  mihi  nomina  et  annos  conferre  esse  in  animo,  sed 
progressus,  quos  in  organo  illo  primario  cognoscendo  fece¬ 
rimus,  quemadmodum  a  physica  et  chemica  arte,  quales  sin¬ 
gulis  temporibus  fuerint,  pendeant  inquirere.  Neque  enim  ullo 
fere  in  organo  tam  certas,  tarnque  magno  distinctas  impul¬ 
su  scientia  periodos  perlustrasse  videtur  5  neque  id  quem¬ 
quam  infitias  esse  iturum  credo,  quem  rogaverim,  utrum  cir- 


culatio  sanguinis  ab  Harveyo  eruta,  an  oxygeniura  a]SciiEELio 
et  Priestleyo  inventum,  majorem  ad  illustrandam  respirationis 
naturam  vim  habuerit.  Atque  non  hic  me  fugit  fore  qui  di¬ 
cant:  quid  vero?  de  structura  organi  cujusdam  scripturo 
quemadmodum  momenta  physiologica  placere  tibi  possunt, 
ad  quae  doctrinarum  de  illo  organo  historiam  dividas?  ana¬ 
tomica,  physiologica  male  misces,  neque  ex  ipsa  rei  natura 
desumptum  divisionis  tuae  principium.  Quibus  ut  responde¬ 
am,  liceat  me  hic  profiteri  nullum  in  anatomia  divisionis 
principium  laudari  posse,  nisi  quod  in  ipsa  organorum  na¬ 
tura  nitatur.  Organi  autem  quaenam  quaeso  est  natura? 
nonne  tota  in  functione  physiologica  vertitur?  est  enim 
opyavov,  in  quo  fit  to  epyov,  et  inde  nomen.  Atqui  anatomia 
est  organorum  descriptio,  organum  igitur  qui  describat,  ab 
ipsa  functione  repetat  auxilium  in  inquirendis  progressibus, 
quos  scientia  ejusdem  organi  inde  ab  Hippocrate  usque  ad 
nostra  tempora  fecerit.  Quos  progressus,  ut  prout  poteram 
cognoscerem,  quo  cognoveram  melius,  eo  magis  alliciebar: 
nec  mirum  in  organo  illo  ad  vitam  sustentandam  primario, 
tantamque  in  omnem  nutritionem  vim  exercente,  ut  animam 
efflare  secundum  veterum  dicendi  usura  jam  idem  sit  atque 
vitam  ponere1).  At  satis  jam,  imrno  nimium  protuli  excu¬ 
sationis  ,  nisi  verbis  melius  res  ipsa  defendat. 

Atque  primum  igitur  videamus,  quasnam  viri  docti  de 
structura  pulmonum  habuerint  notiones 

I.  Inde  ab  Hippocrate  usque  ad  sanguinis  mo¬ 
tum  ab  Harveyo  detectum. 

* 

Hippocrates  suam  de  pulmonum  structura  sententiam 
breviter  atque  nervose  —  ut  bene  dicit  Bartholinus  2)  — 


1)  Animam  apud  Romanos  quoque  —  ad  instar  roZ  ive/uov  Graecorum 
—  ventum  (ventorum  animum),  deinde  aerem  significasse,  quum  ex  verbi 
usu  poetico,  tum  multis  ex  dictis  patet,  quae  non  soli  poetae  sibi  vindica¬ 
runt,  ut  animam  ducere ,  comprimere ,  etc. 

2)  Til.  Bartholini,  de  pulmonum  substantia  et  motu  diatnbe,  quae  est 
addita  Marcelli  Malpighii  operum  editioni ,  quae  Lugduni  Batavorum 
prodiit  apud  Petrum  van  der  Aa,  1687,  Tomus  II,  p.  338. 

quum  ad  originem  pulmonum,  quam  sibi  (ingeret,  rediret, 
hisce  verbis  expressit  in  libro  de  carnibus:  ,,Cor  calefaciens 
„exsiccavit  quod  in  huinido  glutinosissimum  erat,  celeriter, 
„veluti  spumam 5  et  fistulosam  reddidit,  multisque  venulis 
,, respersit. u  Quo  in  loco  interpretando  maximam  operam  at¬ 
que  eruditionem  collocavit  idem  ille  Bartholinus,  nimium,  ut 
vereor,  veritus,  ne  substantia  illa  spumosa,  fistulosa  et  ve¬ 
nulis  abundans  pro  carne  haberetur,  quum  nihil  esset  nisi 
vesicularum  congeries.  At  non  cogitasse  videtur  Bartholi¬ 
nus  ,  quam  longe  vocabulum  illud  caro  apud  veteres  pateret, 
quippe  quod  minime  solis  musculis  tribueretur,  ut  jam  in 
pancreate  conspicuum:  imino  carnem,  ut  nostris  adhuc  tem¬ 
poribus  vulgo  fieri  solet,  omnes  partes  molliores  appellasse 
videntur,  quas  ab  ossibus  diversas  haberent.  Majoris  autem 
mihi  momenti  esse  videtur,  quod  jam  nigricantes  in  pulmo¬ 
nibus  maculas  observavit  Hippocrates,  quum  dicat  opcpvwSsis , 
itaque  jam  prout  ille  poterat  pigmentum  ,  quo  ex  recentio- 
rum  ^  observationibus  insignes  sunt  pulmones,  notum  habuit» 
Quid  vero,  quod  corporis  calorem  nutriri  aeris  substantia  jam 
volebat  Hippocrates  ! 

Non  multo  accuratius  deinde  de  pulmonum  structura 
scripsit  Galenus,  qui  spumosam  carnem  iis  tribuit,  quamob- 
rein  male  vituperatur  a  Bartholino.  Duplicem  autem  jam 
respirationis  usum  habebat,  et  aestum  cordis  aere  frigido 
refrigerari,  et  ipsi  cordi  opus  esse  aeris  substantia:  deni¬ 
que  jam  de  excrementis  fuliginosis  apud  Galenum  est  sermo. 
Refrigerationem  vero  illam  Aristoteles  quoque  jam  docebat. 

Theophilus  Protospatharius  ,  Aben  Sina  structuram 
pulmonum  cum  hepate  contulerunt. 

Quam  diu  autem  haecce  satis  rudis  pulmonum  et  respi¬ 
rationis  cognitionis  rudimenta  immutata  fere  doctis  viris  pla¬ 
cuerint,  optime  ex  Fabricii  ab  Aquapendente  libris  de  re¬ 
spiratione  et  ejus  instrumentis  percipies.  Substantiam  pul¬ 
monum  enim  nusquam  diligentius  describit,  pulmonis  carnem 
„ut  tum  ipse  aer  congruus  cordi  praeparetur,  tum  venalis 


1)  Cf.  inprimis  Bruch,  Untersuchungen  zurKenntniss  des  kornigen  Pig- 
menls  der  Wirbelthicre ,  in  physiologischer  und  pathologischer  Hinsicht. 
Ziirich  1844. 

„ arteria  ut  custodiatur  et  suffulciatur44  adesse  putat ;  aeVeiu 
autem  per  venam  arteriosam  in  cordis  sinum  sinistrum  ad¬ 
duci  ,  et  vi  vacui  corde  dilatato  attractum  ventilando  cor  re¬ 
frigerare  autumat  i).  Quodsi  1.  I.  p.  165  aerem  ad  calorem 
cordis  ^custodiendum44  adduci  profert,  non  conservandum, 
sed  regendum  quodammodo  et  infringendum  calorem  dicere 
mihi  videtur,  ita  ut  hunc  locum  legens  de  instrumento  illo, 
quod  in  machinis,  quae  vaporis  elast icitate  moventur,  Ger¬ 
manis  Regulator  audit ,  cogitaverim.  „\am44  inquit  (p.  168) 
,, caloris  tutelam  potissimum  in  ejus  refrigeratione  consistere 
,, ostensum  jam  est.44  Praeterea  fumosa  excrementa  pulmo¬ 
nes  effundere  et  hunc  in  modum  superllua  perpurgare  docet. 
Itaque  omnino  Galknum,  cujus  sententiis  quasi  addictus  ac 
consecratus  esse  videtur,  vestigiis  sequitur,  tantaque  viri 
captus  erat  veneratione,  ut  non  justo  mihi  audacior  esse  vi¬ 
derer,  quum  non  adeo  dubitarem,  quin  si  de  Harveyi  inven¬ 
to  audisset  (mortuus  autem  est  ipso  anno  1619)  inter  eos 
fuisset,  qui  „cuin  Galeno  mallent  errare  quam  cum  Harveyo 
„circulare.4t  Tanto  enim  illis  etiam  temporibus  pluris  vale» 
bat  viri  inter  veteres  magna  eruditionis  laude  tlorentis  verba 
atque  auctoritatem ,  quam  naturae  vocem  ut  ita  dicam  ac  ve¬ 
ritatem  consulere * 1  2). 


1)  Hieronymi  Fabricii  ab  Aquapendente  opera  omnia  anatomica  et 
physiologica  una  cum  praefatione  B.  S.  Albini  ,  Lugd.  Batav.  apud  Joan- 
nem  van  Kerckhem  1737.  p.  165,  168,  etc. 

2)  Ann.  1604  Vitebergae  dissertatio  edita  est  de  corde,  arteriis  et  pul¬ 
monibus  a  J.  Cocco,  quae  quum  neque Heidelbergae ,  neque  Goettingae  (ut 
a  Viro;  illustrissimo  atque  benevolentissimo  Rudolpho  Wagner  comperi) 
adesset,  quid  novi  vel  notatu  digni  contineat,  me  fugere  doleo,  doleoque 
eandem  me  sortem  expertum  esse  in  duabus  sequentibus ,  quibus  quid  se¬ 
cundum  Huschkii  illustrissimi  opus  praeclarissimum  de  splanchnologia  in¬ 
scriptum  sit,  hic  tradendum  mihi  videtur: 

1.  J.  SPERLING  de  pulmone  dissertatio,  Viteb.  1655,  4. 

2.  Cph.  Molinari  de  structura  pulmonum,  naturali  et  laesa.  Vienn. 
1752,  4. 

J  E.  Hebenstreitii  libellus  de  mediastino  postico  (Lips.  1743,  4.)  quum 
Heidelbergae  deesset,  in  bibliotheca  Goeltingensi  autem  inveniretur,  illus¬ 
trissimus  Wagner  humanissimo  me  sibi  officio  devinxit,  quippe  qui  pro  me 
librum  legeret,  lectumque  nil  continere,  quod  ad  meam  dissertationem  per¬ 
tineret,  litteris  certiorem  me  faceret:  pro  qua  benevolentia  gratias,  quas 
publice  hic  ago,  ut  amice  accipiat  velim  rogoque. 

Harveyus  igitur  postquam  sanguinis  circulationem  de¬ 
texit,  omnes  omnino  a  prioribus  diversam  faciem  prae  se  fe¬ 
rebant  investigationes ,  quae  de  pulmonum  structura'’ institu¬ 
erentur:  neque  aliter  poterat,  quum  cordis  functio  tam  egre¬ 
gie  esset  illustrata,  quin  organa  cordi  tam  vicina  cumque 
corde  tam  arcte,  sicut  vel  rudi  observatione  inveniebatur, 
conjuncta  et  diligentius,  et  felicius  investigarentur,  quam 
usque  ad  haec  tempora  factum  erat 5  quumque  causae  illae  ex 
ipsa  re  derivatae,  oculorum  acie  microscopiis  inventis  acuta, 
auxiliis  extrinsecus  allatis  admodum  juvarentur,  nil  mirum, 
credo,  tantos,  tamque  praestantes  in  lucem  prodiisse  labo¬ 
res,  ut  merito  alteram  periodum  nobis  incipere  videremur. 

II.  Quae  annis  16 i 9  &  1774  fere  definitur, 
id  est  inde  a  sanguinis  circulatione  ab  Har- 
veyo  detecta  usque  ad  oxjgenium  a  Schee- 
eio  et  Priestleyo  inventum. 

Marcellus  Malpighius  quemadmodum  ordine  chronologi- 
co  primus  est,  qui  hacce  periodo  in  pulmonum  structura  inve¬ 
stiganda^,  studia  sua  collocavit,  ita  longe  primus  est  etiam 
si  spectes  accuratam  illam  descriptionem,  quam  duabus  epi¬ 
stolis  ad  Borelliu3i  missis  omnibus  anatomiae  peritis  tradidit, 
in  quibus  tara  feliciter  prope  omne  tulit  punctum,  ut  vix  poste¬ 
ris  quidquam  relictum  esse  videretur.  Eadem  jam  Malpighius, 
ut  pulmones  aere  extensos  inspiceret,  usus  est  methodo, 
qua  et  omnes  recentiores  usi  sunt:  inflatos  enim  pulmones 
exsiccabat,  siccorum  laminas  tenuissimas,  quae  facile  absci¬ 
duntur,  oculis  microscopio  armatis  inspiciebat.  Itaque  totam 
pulmonum  molem  ex  levissimis  et  tenuissimis  membranis  con¬ 
stare  vidit,  quibus  paene  infinitae  vesiculae  orbiculares  et 
sinuosae  constituantur,  quas  cum  favorum  alveolis  compara¬ 
vit.  Vesiculas  autem  illas  ita  sitas  et  inter  se  conjunctas 
esse  dicit,  „ut  ex  trachea  in  ipsas  mox  ex  una  in  alteram 
,, patens  sit  aditus  et  tandem  desinant  in  continentem  mem- 
,,branarau  l),  atque  iisdem  fines  bronchiorum  constitui,  ita 


1)  Marcelli  Malpighii  operum  editio  jam  laudata,  T.  II,  p.  320. 

vero  ut  non  solum  in  terminis  ramulorum  tracheae,  verum 
etiam  in  lateribus  eorum  9  adsint.  Ipsa  interstitia  quoque, 
quae  inter  lobulos  inveniuntur,  iisdem  vesiculis  pulmonalibus 
constare  docet,  „diaphanis  lamen  et  tenuissimis  u  Attamen 
non  tota  interstitia  vesiculis  illis  esse  composita  dicit:  tan¬ 
tum  ,,non  undequaque  nudas  esse  vacuitates  et  intercepta 
,, inania  spatia :  plures  enim  habere  extensas  membranas 
„modo  sibi  parallelas,  modo  angulares^  (p.  322) 5  quid  quod 
paulo  inferius  hydatides  Graecorum,  i.  e.  vesiculas  se  in  in¬ 
terstitiis  observasse  narrat,  „puncta  quaedam  nigra,  quae 
„veluti  linea  tenui  protracta  totam  interstitiorum  propaginem 
,, signant, u  et  quae  „di verticula  et  veluti  emunctoria  mini— 
„morum  lobulorum1 11  esse  credit;  MALPiGiuuMne  jam  cellulas 
pigmento  repletas  cognovisse? 

Vesiculas  illas  jam  in  priore  epistola  (p.  321  editionis  a 
nobis  laudatae)  reti  quodam  circumdari  et  quasi  quodammodo 
vinciri  atque  colligari  tradiderat,  quod  tum  nerveum  esse 
putabat,  ex  epistolae  secundae  autem  p.  329  investigationi¬ 
bus  accurate  repetitis  vasculosam  hujus  retis  naturam  eum 
cognovisse  patet.  Vasorum  enim  tenuissimos  ramulos  quum 
m  ranarum  pulmonibus,  quos  ranis  adhuc  viventibus  turgi¬ 
dos  itaque  ligatos  exsecuerat,  oculorum  acie  qua  praeditus 
erat  exquisita  contemplatus  esset,  „colligi  posseu  dixit  ex 
hisce  inquisitionibus  „quod  alias  nerveum  credidisset  rete 
„vesicis  et  sinibus  immixtum,  vas  esse  deferens  sanguineum 
„corpus,  seu  idem  efferens. u 

Quis  est  jam,  qui  hancce  tam  diligenter  exaratam  atque 
omnibus  numeris  paene  absolutam  Malpighii  anatomicam  pul¬ 
monum  descriptionem  suspiciens,  miretur,  praeclara  illa  for¬ 
mae  cognitione,  simplicem  quoque  atque  naturae  ac  veritati 
optime  accomodatam  functionis  inniti  intelligentiam,  quae 
quamvis  divinari  potius  quam  demonstrari  illo  tempore  pro 
physices  et  chemiae  parum  adhuc  fecundis  adjumentis  pote¬ 
rat,  vagas  tamen  illas  atque  fictas  de  refrigeratione  et  ven¬ 
tilando  hallucinationes  prorsus  deseruerat.  Quod  quum  jam 


1)  „Membraneae  istae  vesiculae"  inquit  „videntur  efformari  ex  desi¬ 
lientia  tracheae,  quae  extremitate  et  lateribus  in  ampullosos  sinus  faces- 

,jsens,  ab  his  in  spatia  et  vesiculas  inaequales  terminatur."  1.  1.  p.  321. 


/ 


11 


in  priore  epistola  pulmones  ad  sanguinariae  molis  „miscelam44 
fabrefactos  esse  dixisset,  optime  probari  mihi  videbatur  clara 
atque  dilucida  illa  expositione,  quam  ex  fine  epistolae  se¬ 
cundae  transscribere  hic  mihi  liceat :  ,,Redit  enim44  inquit 
,,ab  ambitu  corporis  viduatus  albilibus  particulis  turbatus 
„ sanguis  (cf.  1. 1.  p.  324,  325)  cui  novus  e  vena  subclavia  hu- 
,,mor  additur  ulteriore  naturae  actione  perficiendus:  Hic  igi- 
,,tur  ut  in  particularum  carnis,  ossis,  nervi,  etc.  naturam 
,, disponatur  et  praeparetur,  dum  subit  pulmonarium  vasculo¬ 
rum  myriades,  veluti  in  diversa  minima  stamina  ducitur, 
„ et  ita  sanguineis  particulis  conciliatur  nova  figura,  situs  et 
„motus,  quibus  carnes,  ossa  et  spiritus  possunt  efformari; 
„cumulatur  tui  (Borellii)  dicti  fides  a  consimili  seminalium 
„vasorum  structura,  ac  si  animantis  nutritio  quaedam  esset 
„ ejusdem  regeneratio.41  Dabatur  autem  epistola  illa  anno 
1661. 

Post  Malpighioi  deinde  pulmonum  substantiam  et  mo¬ 
tum  proxime  tractavit  Bartholinus,  in  diatribe  illa  jam  supra 
laudata,  at  erudite  magis  de  scriptorum  sententiis  earumque 
interpretatione  disputans,  quam  ingeniosa  atque  diligente 
naturae  observatione  studioque  ductus.  Itaque  de  ipsa  pul¬ 
monum  structura  vix  est  quod  addiderit,  nisi  quod  admodum 
fuit  sollicitus^  ut  lectori  persuaderet  non  carnes  esse  pul¬ 
mones,  sed  vesiculis  membranaceis  constantes,  porosos  esse, 
leves  atque  raros  ?  Male  vero  interpretatus  est  locum  illum 
Malpighianum,  in  quo  summus  ille  naturae  indagator  ex  tra¬ 
chea  in  ipsas  vesiculas  mox  ex  una  in  alteram  patentem  esse 
aditum  dixerat  (cf.  supra  p.9),  quum  Bartholinus  ^vesiculas 
,, omnes  inter  se  patere44  autumet ,  „et  inter  singulas  perpe- 
,,tuum  esse  liquorum  aerisque  consensum.44  (cf.  1.  I.  p.  355). 
Quibus  in  verbis  hancce  mihi  videtur  emittere  sententiam, 
alias  etiam  esse  vias,  quibus  aliae  vesiculae  cum  aliis 
communicent,  quam  illam,  quae  per  ipsam  tracheam  ex  Mal- 
pighii  observatione  ex  altera  in  alteram  pateat,  ita  ut  [quasi 
aditus  ex  vesicula  alterius  lobuli  in  aliam  lobi  vicini  cujus- 
dam  vesiculam  inveniatur  directus.  Ad  quam  directam, 
quam  alii  praeterea  defenderunt  inter  singulas  vesiculas  con¬ 
junctionem,  infra  animum  advertemus. 

Quod  vero  ad  functionem  respirationis  attinet ,  tanta 

captus,  ne  dicam  devinctus,  esse  veterum  admiratione  vi¬ 
detur  atque  pietate,  ut  a  simpliciore  illa  atque  praeclara 
Malpighii  sententia  ad  ventilandum  sanguinem  arteriae  ve- 
nosae  redeat :  verumtamen  de  miscendo  quoque  sanguine 
sermo  fit.  Quae  quidem  functio  ut  peragatur,  moveri  pul¬ 
mones,  quod  jam  sputis  quae  efferantur  demonstretur,  sed 
non'per  se  ipsos,  et^omnem  vesicularum  dilatationem,  quam¬ 
vis  parum,  ut  mox  videbimus,  sibi  constans,  ab  externa 
musculorum  actione  repetere  velle  videtur.  Vix  tamen,  et 
ne  vix  quidem  argumentum  illud  refellit,  quod  ipse  contra 
sententiam  suam  profert,  quod  in  vulnerato  quoque  pectore 
pulmones  moveri  possint,  quamquam  nullum  in  thoracis  ca¬ 
vitate  vacuum  adsit,  quod  post  exspirationem  aere  immisso 
pulmones  petant:  neque  omnino  optimam  contra  hunc  ab  ip¬ 
sis  pulmonibus  secundum  nonnullos  progredientem  motum 
causam  tetigit,  quam  inter  recentiores  Joannes  Muller,  eo 
quo  floret  ingenii  acumine,  gravem  reddidit,  cordis  scilicet 
et  vasorum  magnorum  motura  his  in  casibus  pulmones  sequi, 
quum  tamen  jam  ipse  ab  Aristotele  et  aliis  ingenti  eruditio  ¬ 
nis  apparatu  doctrinam  repetat,  qua  huic  unicae  causae  om¬ 
nis  pulmonum  motus  tribuatur.  Quid  vero?  quod  ipse  Bar¬ 
tholinus,  qui  (sit  venia  audaci)  eruditionis  interdum  vertigine 
laborare  videtur,  p.  367  „taceo“  inquit  „male  utri  pulmonem 
„coinparari,  quia  pulmo  impletur,  quia  distenditur,  uter  au¬ 
ctem  distenditur,  quia  impletur. u  Nonne  si  verum  est  pul¬ 
monem  impleri,  quia  distendatur,  hoc  ideo  fieri  debet,  quia 
pulmoni  vis  insita  est  elastica,  qua  compressus,  ut  primum 
vires  comprimentes  cessaverunt,  rursus  extenditur  ?  Non  so¬ 
lum  enim  contra  contractionem  pulmonum  ipsorum,  sed  con¬ 
tra  dilatationem  quoque  pugnavit:  at  felicius  profecto  contra 
illam,  cui  inprimis  opponit  motum  illum,  quem  in  pulmoni¬ 
bus  canum,  quibus  thoracis  paries  anterior  excisus  fuerit, 
nonnulli  observaverint,  secundum  Walljeum,  Sylvium,  van 
der  Schagen  esse  „inordinatum.u  Quaemadinodum  vero 
simul  omnem  motum  pulmonum  per  diaphragma  a  thorace 
repetendum  esse  evincere  velit,  simul  autem  de  differentia 
quadam  vesicularum  cogitare  possit,  ita  fere  ut  aliae  aerem 
immissum  retineant,  aliae  vero  expellant,  hoc  me  quidem 
omnino  capere  nequere  facile  profiteor.  Mullo  contra  siin- 

plicius  ct  propter  id  ipsum  felicius  Cartesianum  illud  placitum 
refutavit,  quippe  qui,  quod  vix  credi  posse  videatur,  aerem 
non  attrahi  vesiculis,  sed  thoracis  motu  propulsum  in  os  in¬ 
trudi  atque  ita  in  pulmones  demitti  putaverit,  cui  Bartholi¬ 
nus  opponit,  in  vase,  a  quo  thorax  sit  exclusus,  respirari 
posse,  immo  ex  lagena,  collo  angusto  ori  apposito,  inspira¬ 
tionem  fieri.  Nec  mirum  igitur  hac  in  re  Robertum  Boyle  , 
Anglum  illum  jure  celeberrimum,  habuisse  sodalem. 

Atque  Roberlus  Boyle,  quamquam  pro  studiorum  suorum 
natura  de  structura  pulmonum  non  scripsit,  tamen  quum 
multis  experimentis  traditis,  in  quibus  varia  animalia  aere 
erepto  erant  mortua,  hoc  ideo  factum  suspicatus  esset,  quia 
aer  in  thorace  premens  circulationi  obstaret,  hanc  conjectu¬ 
ram,  quae  revera  speciosior  est  multo  quam  verior,  eo  re¬ 
futavit,  quod  in  membrana  exteriore  pulmonum  pori  ades¬ 
sent.  At  Wall^eum  secutus  esse  videtur  hac  in  re,  quare 
non  est  urgendum  dictum  illud,  meliusque  placet,  ut  eluceat 
viri  in  indagando  indagatisque  promulgandis  prudentia ,  de 
usu  aeris  in  respiratione  quid  in  tine  experimentorum,  quae 
hunc  usum  ut  cognosceret,  instituerat  paene  innumera,  ha¬ 
buerit  referre,  quod  optime,  credo,  faciam,  transscribendis 
a  pagina  139  verbis  hisce :  ,, suspiceris  fortasse  mecuin  ali— 
„quein  esse  aeris  usum,  nondum  a  nobis  probe  intellectum, 
5, qui  facit  ut  vitae  animalium  sine  intermissione  adeo  sit  ne- 
„cessarius.t;  En  ingenuum  atque  sincerum  viri  naturae  ac 
veritatis  amantis  effatum,  qui  tot  ad  usum  respirationis  co¬ 
gnoscendum  experimentis  institutis,  nil  se  invenisse  fateri 
mavult,  quam  inanibus  hypothesibus  torquere  et  naturam,  et 
lectores.  Juvat  autem  apud  illum  legere,  Cornelium  Dreb- 
bel  jam  putasse  non  totum  aeris  corpus  ad  respirandum  opus 
esse,  sed  ,,quintessentiamu  solum,  quam  tamen  eum  notam 
habuisse  vix  credas,  nisi  animum  moveat,  quod  pag.  140 
Boyle  Cornelium  Dbebbel  liquore  quodam  aeris  „ cadaver u 
emendasse  narrat,  ita  ut  fieri  posset  navigatio  submarina. 
Quam  pro  tempore  mirandam  veri  aeris  in  respirando  usus 


1)  Cf.  in  Roberti  Boyle  operibus  variis,  Genevae  1680  a  Samuele  de 
Fournes  editis,  nova  experimenta  physico  -  mechanica  de  vi  aeris  elastica 
et  ejusdem  effectibus,  p.  131. 

cognitionem  ,  quamquam  ut  primoribus  tantum  labris  attin¬ 
geret,  necesse  erat,  eo  magis  tamen  mireris,  quo  rudius 
tunc  plerique  de  respirationis  utilitate  philosophabantur  po¬ 
tius,  quam  inquirebant.  Cartesiani  enim  adhuc  respiratio¬ 
nem  cordi  refrigerando,  alii  et  inter  hos  quidem  Mcebius  , 
Gassendus,  quorum  dum  nomina  audias  melius  quid  exspe¬ 
ctes,  sanguini  ventilando  inservire  docebant  ;  quin  etiam 
Swammerdam  ipse  sanguinem  per  respirationem  rarefieri, 
moveri,  refrigerari  putabat,  attamen  depurari  etiam,  quod 
(1.  1.  p.  100  §.  7.)  certius  quidem  atque  dilucidius  docet, 
ubi  respiratione  non  solum  sanguinis  aestum  temperari,  sed 
alterari  quoque  atque  elaborari  praesertim  sanguinem  dicit , 
ut  ,, ultimam  in  sinistro  cordis  ventriculo  futuram  tandem 
,, perfectionem  consequatur. u  Caeterum  non  summam  pro¬ 
fecto  libro  illo  de  respiratione  assecutus  est  laudem  Swam- 
merdam  noster  celeberrimus,  quippe  qui  innumeris,  satisque 
subtilibus  atque  curiosis  experimentis  aerem  non  attrahi, 
sed  thorace  molo  propelli  atque  in  pulmones,  quos  extendat, 
detrudi  evincere  studeat. 

Quam  vero  quasi  tlucluantes  saepe  sint  scientiae  pro¬ 
gressus,  haecce  de  modo,  quo  aer  in  pulmones  moveatur, 
disputatio  ostendit;  post  refutationem  enim  illam,  quam  apud 
Bartholinum  primum  inveni,  vix  credideris  veterem  istam  de 
aere  pectoris  motu  in  pulmones  protruso,  cantilenam  cani 
rursus  potuisse.  Qua  de  causa  Mayow  experimentum  illud, 
quo  efficitur  ex  lagena  inspirare  nos  posse,  repetiit ,  et  a- 
tmosphaera  premente  pulmones  impleri  dicit,  quos,  quum 
,, musculi  et  fibrae  ad  motum  quemvis  requisitae  omnino  de- 
jjsint14  2),  per  se  ipsos  extendi  aut  contrahi  posse  negat,  ita 
ut  in  exspiratione  pulmones  thoracem  sequentes,  seu  potius 
thorace  repulsi  concidant,  non  contrahantur.  Perforato  enim 
thorace  pulmones  secundum  Mayow  non  moventur,  nisi  aut 
in  exspiratione  ita  comprimantur,  ut  qua  data  porta  per  vul- 


1)  JoiiAN.  Swammerdami  ,  Amstelodamensis,  Medicinae  Docforis  Tra¬ 
ctatus  Physico  -  Anatomico  -  Medicus  de  respiratione  usuque  pulmonum; 
Lugd.  Batav.  apud  Joannem  van  der  Linden  1679. 

2)  JoiiaNnis Mayow,  LondinensisDoctoris  et  Medici,  etc.  opera  omnia 
medico  -  physica,  Hagae- Comitum  ,  apud  Arnoldum  Leers,  1681. 

nus  expulsi  ruant,  aut  vulnus  tam  sit  exiguum,  ut  motus  ali¬ 
quis  persistat.  Usum  autem  respirationis  chemicam  quan- 
dam  sanguinis  esse  immutationem  recte  perspexit :  pugnat 
igitur  contra  refrigerationem,  quin  etiam  calore  magis  quam 
refrigeratione  opus  esse  statuit,  et  quum  iis,  quibus  sangui¬ 
nem  venosum  et  crassiorem  conquassari  et  in  minimas  par¬ 
tes  frangi  respiratione  placeat,  assentiatur,  aliquid  quidem 
esse  in  hoc,  sed  non  omnem  respirationis  usum:  etenim 
aereum  quid  praeterea,  quod  verisimiliter  ,, indolis  sit  nitro - 
salinae44  ad  vitam  sustentandam  ut  in  sanguinis  fluidum  tran¬ 
seat  necesse  esse  putat.  Quo  effervescentiam  oriri  non  so¬ 
lum  in  corde  verum  etiam  in  arteriis,  atque  aerem  inspira¬ 
tum  praeterea,  quum  ad  omnem  motum  animalem,  tum  prae¬ 
sertim  ad  cordis  motum  conducere. 

Ouodsi  Willisius ,  naturae  indagator  nescio  utrum  dili— 
gentior  an  perspicacior,  eadem  fere  de  usu  respirationis 
proferat,  quippe  qui  ,, pabulum  nitrosum44  ex  aere  nos  hau¬ 
rire,  atque  ,, aeris  accessum  pro  flamma  vitali  sustinenda  re- 
„quiri44  ’)  statuat,  longe  aliter  vir  summus  de  motu  pulmo¬ 
num  sentit,  proprium  enim  pulmonibus  motum  tribuit.  Quan¬ 
doquidem44  inquit  „tot  insignes  nervorum  ramificationes  pul- 
„monibus  impenduntur,  mirum  est  ipsos  a  nonnullis  insensi- 

,,Ies  ac  per  se  immobiles  statui . . et  pulmones  mere 

,, passivos  esse  minime  concedo.14  Quod  ut  demonstret,  mo¬ 
tus  illos  vehementes  inprimis  urget,  quos  pulmonibus  aeris 
quodam  genere,  vel  etiam  corpore  fluido  vel  fixo  inimico  ir¬ 
ritatis,  oriri  videmus.  Atque  jam  ipse  fibras  musculares 
non  tracheae  solum  et  bronchiis,  verum  vesiculis  etiam  tri¬ 
buit,  seque  oculis  armatis  vidisse  narrat.  Quae  fibrae  quum 
in  bronchiis  etiam  duobus  in  stratis,  quorum  superius  longi¬ 
tudinalibus,  inferius  circularibus  constituatur,  sint  dispositae, 
„seriatim44  secundum  'Willisium  contrahuntur,  ita  ut  de  peri- 
staltico  bronchiorum  motu  cogitasse  mihi  videatur.  Quod  vero 
ad  ipsos  bronchiorum  surculos  tenuissimos  atlinct,  cartilagi¬ 
nibus  carere  dicit,  ex  parte  autem,  in  vesiculas  a  Malpighiq 
descriptas  transire,  ita  ut  vesicula  ductus  cujusdam  tenuissimi 

1)  De  anima  brutorum,  p.  17,  in  Thomae  WlLUSil  operibus  omnibus, 
a  Blasio  Amstelodami  editis,  1682, 

sit  finis,  ex  parte  vero  in  vesiculam  intumescere,  rursus 
coarctari,  ac  sic  deinceps  in  alias  vesiculas  dilatari,  ante¬ 
quam  surculus  terminetur.  vEnimvero  rami  quique  bronchia¬ 
les44  inquit  „surculos  minores  quaquaversus  a  se  mittunt; 
9, quorum  ductus  etsi  cartilaginum  expertes,  ad  certa  tamen 
9, intervalla  quibusdam  quasi  ligamentis  coarctantur:  atque  ho- 
„rum  intercapedines,  aere  inspirato  impletae,  cellulas  vesi¬ 
cularum  ex  parte  efficiunt.  Revera  ductus  isti  liaud  inepte 
,, conferri  possunt  muris  colo  intestino,  cujus  cavitas  conti- 
„nua  quatenus  variis  locis  succincta  est,  in  plures  quasi  lo- 
„culos  dividi  videtur.6*  (De  Medicamentorum  operationibus, 
p.  136.) 

Vesiculas,  ut  a  Malpighio  descriptae  sunt,  accepisse  vi¬ 
detur  Borellius,  ad  quem,  ut  supra  vidimus,  ille  epistolas 
suas  de  pulmonibus  miserat,  et  merito,  ut  mihi  quidem  vi¬ 
detur  vesiculas  Malpighianas  vocavit,  quod  cellulis  pulmo - 
nalibus ;  ut  apud  hodiernos  vulgo  audiunt,  jam  ea  de  causa 
praestare  videtur ,  quod  certam  quandam  ac  definitam  cel¬ 
lulis  vindicamus  significationem,  tum  vero  quia  ad  Malpi- 
GiiiUM ,  virum  illum  primarium,  justa  pietate  atque  admira¬ 
tione  moli,  revocare  cupimus,  quae  inter  recentiores  multi 
Francisco  Danieli  Reisseissen  tribuerunt.  Vesiculis  autem  illis 
fibras  musculares  deesse  putat,  ita  ut  pulmones  per  se  ipsos 
moveri  Borellius  neget;  neque  vacuo  solo  aerem  in  vesicu¬ 
las  intrare  statuere  videtur,  quum  in  bronchia  tenuissima 
resilientibus  costis  aerem  compressum  imprimi  dicat, l)  cujus 
immissi  quamquam  usum  chemicum  esse  etiam  Borellius  cre¬ 
dit,  quippe  qui  (p.  121.)  „respirationem  et  motum  pulmonum 
„sanguinis  pravam  et  confusam  mixturam  dissolvere  in  par- 
„tes  minimas  eum  dividendo46  tradens,  contra  refrigerationem 
cordis  pugnet,  non  facit  tamen  cum  Joanne  Mayow,  cui  aerem 
effervescendam  gignere  in  corde  atque  in  arteriis  placebat. 
Negat  praeterea  fuligines  expelli  per  respirationem,  aut  san¬ 
guinis  aeris  particulis  immixtis  augeri  fluxilitatem. 

Uti  B  orellius,  sic  Du  Verney  natu  major  quoque,  qui 


1)  Joh.  Alpiionsi  Borellii,  Neapolitani  Matheseos  Professoris,  de  motu 
animalium  pars  secunda;  Ilagae- Comitum,  apud  Petrum  Gosse,  1742, 
p.  104,  105. 

inprimis  in  piscium  respiratione  illustranda  operam"ac  studia 
collocavit, '  Malpighii  de  vesiculis  pulmonum  doctrinam  am¬ 
plexus  esse  videtur,  et  cum  vesiculosa  illa  avium ;  mamma¬ 
lium,  hominis  pulmonum  structura,  luminosam,  qua  piscium 
branchia  ab  illis  distant,  diligenter  comparavit.1) 

Quodsi  ad  unum  omnes  Malpighio  usque  ad  hoc  tempus 
de  terminis  bronchiorum  assentiri  videmus,  quum  et  Willi- 
sius,  imprimis  si  tabulas,  in  quibus  pulmonum  vesiculas  de¬ 
lineavit,  comparaveris,  non  multum  ab  eo  discedat,  admo¬ 
dum  ab  iis,  quae  tam  diligenter  a  Malpighio  observata  sunt, 
abhorret  Helvetius2 3)  ,  cui,  quod  satis  mirum,  Haller  asseri- 
tiebatur.  Helvetius  enim  prorsus  negat  vesiculas  adesse, 
quae  a  bronchiorum  surculis  tenuissimis  prodeant,  vesiculas 
autem,  quae  ab  aliis  descriptae  sint,  non  nisi  in  superficie 
pulmonum  vi  aeris  contra  membranam  externam  pulmonum, 
quam  dicit  pleurae  laminam  internam,  impulsi  oriri:  les  pe- 
tites  elevations,  inquit,  qui  paraissent  exterieurement,  Iors- 
que  l’on  souffle  un  poumon  frais  ou  humide,  ne  sont  produi- 
tes  que  par  Feffort  de  l’air  contre  la  raembrane  externe  du 
poumon.  Totam  autem  pulmonum  molem  cellulis  esse  con¬ 
flatam  Helvetio  placet ,  quae  quamquam  inter  se  interdum 
cohaereant,  nuinquam  tamen  cum  cellulis  alius  cujusdam  lo¬ 
buli  sint  junctae,  atque  cellulas  istas,  in  quarum  congerie 
quasi  disseminatae  sint  ramuli  bronchiorum, s)  a  ramulis  ip¬ 
sis  omnino  esse  separatas.  Neque  tamen  negat  omnes  hasce 
cellulas  simul  inflari  posse,  quin  etiam  semper  id  fieri  dicit: 
ou  parceque  les  cellules  d’un  meme  lobule  ont  communication 
les  unes  avec  les  autres,  comme  1’ont  cru  tous  les  Anato- 
mistes,  ou  parceque  1’air  souffle  par  une  ramification  de  la 
trachee- artere  dans  ce  lobule,  se  distribue  en  meme  temps 
dans  loutes  les  cellules  par  une  infinite  d’autres  petites  ra¬ 
mi  ficati  ons  ,  qui  sortent  de  cette  premiere.  (1.  1.  p.  29.)  At¬ 
que  parietes  cellularum  pleurae  lamina  externa  constitui  cre- 


1)  Memoires  de  FAcademie  royale  des  Sciences,  Annee  1701. 

2)  Observations  sur  le  poumon  de  Fhomme ,  par  M.  Helyetius,  in 
Memoires  de  FAcademie  royale  des  Sciences,  Annee  1718. 

3)  Au  reste  toules  ces  extremites  paraissent  s’enfoncer  dans  le  tissu 
celluleux  ou  spongieux;  1.  1.  p.  27  des  Memoires. 

dit,  quam,  postquam  cum  interna  mediastinum  formaverit, 
pulmonem  adire  atque  in  ejus  radicem  penetrare.  Membranam 
vero  non  altius  in  pulmonum  substantiam  neque  in  ipsis  cel¬ 
lulis  persequi  se  potuisse  ipse  confitetur.  Quae  quum  et  au- 
dacissima  et  summopere  mirabilis  sit  opinio,  liceat  mihi  ipsius 
verba  transcribere,  ex  quibus,  credo,  simul  parum  eum  sibi 
constare  patebit:  La  membrane  interne  du  poumon,  inquit,  est 
Ia  continuation  de  1’externe  de  la  pleure,  c  est  a  dire  de  celle 
qui  touche  les  muscles  intercostaux.  Elie  se  replie  avec  Ia 
membrane  interne  de  la  pleure,  forme  avec  elle  le  mediastin 
et  restant  toujours  collee  sous  cette  membrane,  elle  s’etend 
comme  elle  le  Iong  du  pericarde  jusqtFau  corps  du  poumon. 
Pour  lors  elle  s’enfonce  dans  1’interieur  du  poumon,  et  elle 
se  perd  entin  dans  les  lobules,  qu’elle  semble  former.  Je 
nJai  pa  ni  Ven  separer  ni  Vy  suivre  (I.  1.  p.  21  et  22.)  et 
infra:  chaque  lobule  qu’on  peut  croire  etre  forme  par  la  mem¬ 
brane  externe  de  la  pleure ,  renferine  encore  une  infinite  de 

petites  cellules  formees  par  cette  meme  membrane . 

Je  regarde  cet  amas  de  cellules  comme  un  tissu  spongieux 
ou  celluleux,  ou  Fair  porte  par  les  ramifications  des  bronches 
se  repand,  coinme  le  sang  se  repand  dans  les  cellules  de 
Ia  rate  du  mo-uton ,  ou  de  Ia  meine  maniere,  qu’il  est  verse 
dans  le  corps  caverneux.  Hoc,  opinor,  ex  locis  hisce  lique¬ 
bit,  non  rationem  eum  sibi  reddidisse,  quemadmodum  aer 
ex  bronchiis  in  cellulas  istas  transeat:  atque  inprimis  mihi 
notandum  videtur  (de  quo  infra  in  parte  quae  meas  ipsius  ob¬ 
servationes  continebit,  sermo  erit J  quod  inter  cellulas  aper¬ 
turam  rotundam  satis  magnam  atque  profundam  vidit  Helve¬ 
tius,  quam  non  nisi  leviter  tangit.  Legitur  enim  1.  I.  p.  26: 
Au  milieu  de  ces  dernieres  (des  cavites  celluleuses)  j’ai 
tronve  quelquefois  une  ouverture  ronde  asse/,  considerable, 
qui  per^ait  plus  profondement,  mais  qui  rfavait  aucune  suite 
ni  aucune  route. 

Cellulae  ipsae  secundum  Helvetium  carent  fibris  muscu¬ 
laribus,  itaque  per  semet  ipsas  eas  moveri  negat:  fibras  enim 
rubescere  quidem  dicit ,  id  vero  propterea  tieri,  quia  membrana 
vasis  sanguiferis  ditissima  circumdatae  sint,  quae  si  tolla¬ 
tur,  albas  esse  fibras  et  tanta  elasticitate,  post  mortem  etiam 
remanente,  praeditas,  ut  Jlgamentosas  habeat. 

Atque  totius  respirationis  usum  primarium  in  hoc  potis¬ 
simum  versari  putat,  ut  sanguis  non  rarefiat,  sed  conden¬ 
setur  et  partibus  ejus  omnibus  conjunctis  facilius  (luere  possit. 

Post  Helvetium  St.  Hales  de  respiratione  scripsit,  qui 
quamquam  de  pulmonum  structura  de  industria  quidem  non 
agit,  Malpighii  observationes  tamen  ratas  habuisse  videtur. 
Structura  autem  fusius  de  functione  egit,  quam  rursus  in 
refrigeratione  sanguinis,  praeterea  vero  in  attenuandis  atque 
separandis  sanguinis  globulis  positam  esse  putabat:  le  plus 
considerable  des  usages  du  poumon  est  probablement  celui 
de  rafraichir  le  sang.  L’attenuation  et  Ia  separation  des 
globules  rouges  est  aussi  sans  doute  un  autre  grand  usage 
de  ce  viscere1).  Deinde,  quod  jam  Swammerdam  quoque 
arbitrabatur,  nisi  vesiculae  dilatentur,  sanguinem  circulare 
non  posse  docet. 

Wohlfahrt  2) ,  ad  quem  jam  ordine  chronologico  perve¬ 
nimus,  quum  omnino  Malpighiams  investigationibus  innita¬ 
tur,  tum  id  maxime  urget,  falsam  esse  opinionem  eorum, 
qui  aerem  ex  una  vesicula  in  alteram  recta  via  accedere 
posse  statuant.  Redit  autem  hic,  quamvis  aliquantum  mu¬ 
tatum  Helvetianum  illud ,  membranam  serosam  pulmo¬ 
num  substantiam  ingredi,  at  non  a  pleura  hic  propagines 
illae  ad  pulmones  pertinentes  petuntur,  sed  a  pericardio, 
quod  secundum  Wohlfahrtium  Lancisius  primus  docuit,  et 
quum  vasa  „aereo  —  sanguifera44  hacce  membrana  vaginali 
tegantur  involucro,  cum  capsula  Glissonii  hepatis  Wohl¬ 
fahrt  eam  comparat.  In  bronchiis  tenuissimis,  quae  tunica 
externa ,  Ruyschii  ,,nervea44,  Heisteri  „tendinea44  instructae 
sint,  et  quam  Wohlfahrtio  auctore  Boehmer  a  cute  et  cu¬ 
ticula  reflexa  oriri  dicit,  inter  fibras  longitudinales  muscula¬ 
res  oscula  minima  Wohlfahrt  observavit,  quae  ad  canalicu¬ 
los  glandularum  excretorios  pertineant. 

Eodem  fere  tempore  Hamberger,  Professor  ille  Jenensis 
lite  vehemente  ac  pertinace,  quae  de  musculis  respirationi 


1)  Haemastatique  ou  la  statique  des  animaux,  etc  par  Etienne  Ha- 
LES,  traduit  de  1’Anglais  par  I)E  Sauvages,  Geneve  1744. 

2)  Specimen  inaugurale  anatomico -medicum  de  bronchiis  vasisque 
bronchialibus,.  Halae  Magdeburgicac  1748, 

inservientibus,  de  intercostalibus  potissimum,  inter  eum  et 
Hallerum  intercedebat,  notus,  „de  respirationis  mechanismo 
„atque  usu  genuino^  scripsit,  nil  tamen  novi  de  pulmonum 
structura  apud  eum  invenitur:  Malpighium  enim  sequitur ,  et 
non  nisi  unius  ejusdemque  lobuli  vesiculas  ramulo  minimo 
bronchiorum,  qui  singulos  lobulos  adit,  inter  sejunctas  esse 
arbitratur,  itaque  aerem  ex  alio  lobulo  in  alium  recta  via 
transmitti  non  posse. 

Itaque  jam  ad  illa  tempora  pervenimus,  quibus  quum 
Priestley  et  Scheele  oxygenium  invenissent,  elementum  il¬ 
lud  chemicum,  quod  revera  vitalis  aer  non  animantibus  so¬ 
lum,  sed  omni  naturae  scientiae  exstitit,  in  respirationis  do¬ 
ctrinam  summam  vim  ut  exerceret  necesse  erat,  quo  sicut 
decebat,  efficiebatur,  ut  pulmones  observatione  atque  studio 
diligentissiinis  digni  haberentur.  Veruratainen,  ut  semper 
fit,  sic  hacce  quoque  in  parte  physiologiae  hodie  satis  jam 
florente,  sed  nihilominus  tot  adhuc  numeris  obscura,  non  nisi 
sensim  ac  pedetentim  vis  illa  novi  inventi  fiebat  conspicua. 
Quo  fit,  ut  secundae,  quam  statuimus  periodo,  etiam  nobis 
adscribenda  sit  Georgii  Friderici  Hildebrandt  dissertatio 
inauguralis  de  pulmonibus,  (Goettingae  17833  quae  quam¬ 
quam  post  oxygenium  inventum,  quod  anno  1774  factura  om¬ 
nibus,  qui  hisce  in  rebus  versantur,  notum,  conscripta  est, 
a  progressus  illius  usu  tamen  est  aliena.  Quod  ne  mireris, 
praefamen  Hildebrandtii  ipsius  legas,  ex  quo  videbis,  diu 
eum  de  respiratione  cogitasse  meditatumque  fuisse,  tam  vero 
arduam  atque  difficilem  rem  ipsi  visam  esse,  ut  descripta 
pulmonum  structura  de  functione  ipsa  nil  addere  mallet.  Qua 
de  causa  quum  quasi  progrediendum  esse  in  aliam  periodum 
ipse  Hildebrandt  sentiret,  itaque  ut  ita  dicam  viri  disser¬ 
tatio  transitus  quasi  quaedam  porta  mihi  esse  videretur,  se¬ 
cundae  etiam  vindicare  eam  periodo  mihi  placuit,  quamquam 
anno,  quo  prodiit,  iertiae  adscribenda  erat,  quippe  qui  animo, 
non  anno  aetates  in  historia  definiri  putarem.  Docet  igitur 
Hildebrandt  undique  inter  se  communicare  vesiculas ,  quod 
tamen  non  nisi  per  tracheae  ramos  fieri.  Fibris  muscularibus 
praeditas  esse  vesiculas  credere  videtur ,  quod  quum  Haller 
negaret,  modeste  pronuntiavit.  —  Atque  ingeniose  ex  majore 
venarum,  quam  arteriarum  lumine  effici  posse  arbitratur,  san- 


21 


guinem  venis  contentum  aeris,  quo  pulmones  impleti  sint, 
aliquid  resorpsisse ,  at  non  nisi  partem  aeris,  quae  pabulum 
vitae  constituat,  et  dephlogisticato  quidem  aere  opus  esse 
bene  sciebat. 

III.  Hinc  vero  ad  tempora  post  oxygenium 
inventum  facilis  videtur  transitus. 

Huc  autem  ante  omnes  pertinet  Franciscus  Daniel  Reiss- 
eiskn,  quo  nemo  certe  majorem  in  illustranda  pulmonum 
structura  operam  collocavit,  qua  de  causa  non  vereor,  ne 
longus  videar,  si  accuratius  ac  fusius  illius  sententias  hic 
protulerim.  Atque  Reisseisen  igitur1),  tracheae  ramos  ita 
per  pulmones  distribui  dicit,  ut  facta  partitione  multiplici 
singuli  quique  coecis  ,,nec  ampliatis44  terminentur  finibus, 
quibus  vesiculae  aeriferae  constituantur.  Vesiculae  autem,  ut 
ait,  tunica  mucosa  laevi,  subtilissima,  at  nihilominus  densa  ea- 
demque  „aeri  impermeabili44  constant:  qizodsi  aere  per  bron¬ 
chia  lobulos  impleveris  vel  hydrargyrum  infuderis,  bron- 
chiumque  deinde  ligamento  circumdederis,  aerem  et  hydrar¬ 
gyrum  in  vesiculis  subter  ligaturam  positis  retineri  videbis, 
quum  ex  illis,  quae  supra  ligaturam  positae  sint,  emittantur. 
Quodsi  quominus  ex  vesiculis  sub  ligatura  sitis  aer  vel  hy¬ 
drargyrum  emittatur,  involucris  cellulosis  aeri  imperviis  (Cf. 
Helvetius,  Wohlfahrt)  impediri  putes,  falsum  erit,  quum 
involucra  ista  aeri  impervia  non  adsint,  singulis  lobulis  tela 
cellulosa  minime  densa  inter  se  junctis.  Quid?  quod  Mor¬ 
gagnus2),  tela  illa  cellulosa  a  lobulo  remota,  lobulumque  ad 
candelam  adhibitum  inflans  nullum  flamma  motum  tradi  vidit. 
Fines  vero  tubulorum  aeriferorum  ut  cerneret,  hydrargyrum 
per  bronchia  infusum  usque  ad  margines  scalpello  propulit, 
itaque  coecos  esse  microscopica  investigatione  confirmavit, 


1)  Franz  Daniel  Reisseisen,  der  Arzneikunde  Doctor  in  Strassburg, 
uber  den  Bau  der  Lungen ,  eine  von  der  koniglichen  Akademie  der  Wissen- 
schaften  zu  Berlin  gekronte  Preisschrift;  Berlin  1822. 

2)  Joannis  Baptistae  Morgagni,  Foroliviensis,  etc.  Adversaria  anato¬ 
mica  omnia,  Lugd.  Bat.  apud  Joannem  Arnoldum  Langerak,  1723,  V.  p.  46. 
47. 

quod  bene  expressum  videbis  in  tabula  libro  laudato  addita 
secunda,  (Tig.  1  et  4.)  Atque  idem  illud  experimentum  aere, 
cui  tamen  hydrargyrum  praefert,  instituit,  ita  quidem  ut  per 
dies  aliquot  maceratum  lobum  aqua  calida  calefaceret  et  aere 
calore  rarefacto  impleret,  idemque  invenit. 

Jam  vero  texturam  vesicularum  et  bronchiorum  tenuis¬ 
simorum  quod  attinet,  canalibus  minus  dimidia  linea  in  dia¬ 
metrum  patentibus  cartilagineas  laminas,  quae  paululo  majo¬ 
ribus  in  bronchiis  inveniuntur,  deesse  docet.  Fibris  muscu¬ 
laribus  autem  usque  eo  bronchia  instructa  oculis  armatis  vi¬ 
dit,  quousque  scalpello  aperiri  poterant,  in  viris  robustiori¬ 
bus  praesertim:  quod  Varnier  l)  experimentis  quoque  de¬ 
monstravit,  quibus  ductus  aeriferos  irritabilitate  praeditos 
esse  efficiebatur.  Praeterea  ut  longitudo  ductuum  aerifero¬ 
rum  minuatur,  fibras  elasticas  albidas  ad  partem  posteriorem 
tunicae  mucosae  adesse,  inter  quas  fibrae  musculares  pellu- 
ceant,  quaeque  ubi  cartilagines  desint,  toto  ambitu  canalibus 
sint  circumdatae.  Atque  fibrae  elasticae  illae,  in  animalibus 
praesertim  conspicuae,  tam  arcte,  ut  ait,  cum  tunica  mucosa 
sunt  junctae,  ut  oliin  pro  parte  mucipara  habitae  sint.  Neque 
aponeuroticas  tantum  habet  fibras  illas ,  quippe  quae  magna 
arteriolarum  copia  praeditae  cum  tunica  musculari  seu  fibrosa 
arteriarum  et  fibris  uteri  comparari  possint.  Qua  autem  prae¬ 
ditae  sint  vim  elasticam  post  mortem  etiam  remanere,  quod 
inde  sequatur,  quod  canales  post  mortem  collabantur  et  ae¬ 
rem  sive  humores  expellant.  Ad  bronchia  denique  ora  pa¬ 
tere  dicit  ex  capillaribus,  „praeterlabenti  sanguini,  dum  vita 
„persistit,  impermeabilia^,  quae  oscula  utrum  ad  vasa  exha¬ 
lantia  pertineant,  an  pro  poris  haud  vitalibus  habendae,  sen¬ 
sibus  nostris  effici  non  posse  praedicat.  Quae  oscula  ut  sta¬ 
tueret  necesse  erat,  quum  mucosam  ipsam  aeri  imperviam 
esse  putaret:  qua  de  causa  nisi  oscula  illa  adessent,  quomi¬ 
nus  aer  cum  sanguine  misceretur,  impedimentum  obstaret. 

Quemadmodum  fibras  musculares  ductibus  aeriferis  te¬ 
nuissimis  tribuit,  ita  pulmonibus  motum  ipsis  proprium,  quem 
ut  jam  supra  vidimus  tam  physiologicis  quam  anatomicis 


1)  Memoires  de  la  societe  royale  de  Medecine,  annee  1 779 ,  p.  394, 
quos  tamen  conferre  mihi  ipsi  non  licuit. 

causis  evincere  studet:  addit  praeterea  (1.  I.  p.  23.)  causam  a 
priori  excogitatam,  propria  vi,  ut  aer  expellatur,  ideo  opus 
esse,  quia  vi  externa  sola,  quum  non  nisi  in  superficiem  agat, 
pulmones  per  totam  molem  aeque  celeriter  fortiterque  mo¬ 
veri  non  possint.  Qua  de  causa  non  ex  mera  tela  cellulosa 
constare  posse  vesiculas.  Atque  fibrae  musculares,  quia 
quiescente  pulmone  contractae  sint ,  quasi  quodammodo  sphin¬ 
cteres  tubulorum  tenuissimorum  haberi  vult. 

Post  Franciscum  Damelem  Reisseiskn  in  pulmonum  stru¬ 
ctura  investiganda  ac  describenda  occupatus  fuit  III.  Ma- 
gendie  *),  cui  tamen  ignotum  fuisse  videtur,  methodo  illa  ut, 
quo  melius  investigarentur ,  pulmones  aere  impletos  exsic¬ 
carent,  jam  usos  fuisse  Malpigiiium,  Helvetium  ^  alios.  Re¬ 
dit  autem  hacce  methodo  usus  ad  Helvetii  sententiam;  ne¬ 
gat  enim  canaliculos  aeriferos  usque  ad  cellulas,  quod  no¬ 
men  ea  de  causa  vesiculis  antiquius  habet,  pervenire:  ut  enim 
primum  ad  lobulum,  ad  quem  pertineant,  pervenerint,  quasi 
quodammodo  abscidi  canaliculos,  et  ibi  quoque  membranae 
mucosae  esse  finem.  Neque  cellulis  ullam  certam  vel  definitam 
esse  formam,  atque  omnes  unius  lobuli  inter  se  junctas  esse 
dicit;  non  vero  esse  aditum  ex  cellulis  lobuli  ad  alias  lobuli 
vicini  cujusdam.  Sur  une  piece  fraiche,  inquit,  on  ne  voit  point 


evidemment  au  moment,  oii  iis  sont  parvenus  au  lobule,  pour 
lequel  iis  sont  destines;  Ia  membrane  muqueuse  parait  aussi 
s’arreter  a  ce  point;  du  moins  il  est  tout-a-fait  impossible 
de  Ia  suivre  sur  les  divisioris  vascuiaires,  qui  forment  prin- 
cipaleinent  Ie  lobule.  Toutes  !es  cellules  d’un  lobule  communi- 
quent  entre  elles,  mais  non  aA-ec  les  cellules  d’urr  lobule  voisin. 
Atque  de  textura  quidem  cellularum  nihil  addit,  magnitudinem 
autem  pro  aetate  certam  quandam  legem  sequi  observavit, 
ita  fere  ut  quo  majores  natu  simus,  eo  majores  quoque  pul¬ 
monum  sint  cellulae,  quo  vero  singulae  cellulae  majores  sint, 
eo  minor  numerus  omnium.  Verumtamen  aestumasse  id  po¬ 
tius,  quam  computasse  et  irretitus  esse  videtur:  nullas  certe 

1)  Sur  la  structure  du  poumon  de  1’homme  ,  sur  les  modifications ,  qu’ e- 
prouve  cette  structure  dans  les  divers  ages,  et  sur  la  premiere  origine  de 
la  phthisie  pulmonaire,  par  M.  Magendie,  in  Journal  de  physiologie  ex- 
perimentale  par  F.  Magendie,  Tome  I,  p.  78,  sqq. 

dimensiones  ab  eo  notatas  esse  inveni;  neque  armatis  ocu¬ 
lis  pulmones  se  investigavisse  dicit,  quod  si  fecisset,  vir 
summa  laude  ac  fama  merito  florens,  non  ad  illam  Helvetii 
de  pulmonum  structura  sententiam,  opinor,  rediisset. 

Quam  apud  illustrissimum  Magendie  desideras  microsco- 
picain  investigationem  anno  1827  instituerunt  Home  et  Bauer  Q. 
Vesiculas  pulmonum  hominis  non  esse  dilatatos  tubulos  aeri¬ 
feros,  sed  cellulas  certae  cujusdam  ac  definitae  formae ,  qui¬ 
bus  tubuli  terminentur,  dicit  Home:  the  cells  of  the  human 
lungs,  inquit,  are  not  dilatations  of  the  bronchial  tubes ,  but 
are  regular  cells,  in  which  the  tubes  terminate.  Quod  Wil- 
lisianam  descriptionem  mihi  spectare  videtur  (cf.  supra  p.  15, 
16.),  qui  ut  vidimus  xesiculas  ex  parte  eo  ortas  esse  puta¬ 
bat,  quod  tubuli  aeriferi  certis  quibusdam  intervallis  liga¬ 
mentis  quasi  coarctarentur,  inter  haec  autem  in  vesiculas 
dilatarentur;  quod  non  placet  Everardo  Home,  quippe  qui 
omnes  vesiculas  in  terminis  surculorum  tenuissimorum  posi¬ 
tas  esse  putet.  Quae  vesiculae  quum  substantia  interlobu¬ 
lari  separentur,  quae  ipsa  cellulis  minoribus  constet,  ex 
quibus  et  inter  ipsas  ex  aliis  in  alias,  et  in  majores  illas 
lobulorum  vesiculas  aditus  pateat,  etiam  binos  lobulos  inter 
se  communicare  statuere  videtur.  Ipsius  enim  verba  sunt 
haec:  the  substance  of  the  lungs  interstitial  to  the  cells, 
when  dried  became  transparent,  and  was  found  to  be  com- 
posed  of  a  smaller  order  of  cells  with  transparent  coverings, 
that  freely  communicated  with  one  another,  as  well  as  with 
the  cavity  of  the  large  cell  they  surrounded.  Vesiculas  au¬ 
tem  superficie  tenus  majores  esse  quam  in  media  pulmonum 
substantia,  non  in  humanis  solum  verum  etiam  in  leporinis 
pulmonibus  invenit.  Caeterum  factum  hic  memorabo,  quod 
tetigit  quidem  potius  quam  demonstravit ,  notatu  dignum  au¬ 
tem  videtur,  et  quia  Savammerdam,  Hales  contrarium  pu- 


1)  An  examination  into  the  structure  of  the  cells  of  the  human  lungs,  with 
a  view  to  ascertain  the  office  they  perform  in  respiration,  by  Sir  Eyerard 
Home,  illustrated  by  microscopical  drawings  from  the  pencil  of  F.  Bauer 
Esq. ;  in  philosophical  transactions  of  the  royal  society  of  London  for  the 
year  1827,  p.  58;  and  on  the  elfects  produced  upon  the  air  cells  of  the 
lungs  when  the  pulmonary  circulation  is  too  much  encreased,  by  Sir  Eve- 
RARD  Home,  ibid.  p.  301. 

tasse  videntur,  et  quia  hac  re  recentiore  tempore  ingeniose 
usus  est  Lombard  qua  emphysematis  quandam  speciem 
atrophiam  esse  ostenderet:  dilatatis  scilicet  vesiculis  in  ca¬ 
pillaribus  sanguinis  circulationem  interrumpi:  another  fact, 
inquit,  vvas  discovered  5  that  during  the  inomentary  disten- 
tion  of  the  air  cells  an  interruption  is  produced  between  the 
arteria!  and  venal  circulation  in  the  Iungs,  the  blood  being 
carried  no  farther,  tlian  the  small  arterial  branches  surround- 
ing  the  air  cells. 

Post  Everardum  Home  deinde  plerique  apud  Francogal- 
los  pulmonibus  inquirendis  operam  dederunt,  inter  quos  po¬ 
tissimum  doctissimus  Bazin  laudandus  esse  videtur 1  2).  Qui 
quum  Francisci  Reisseisen  investigandi  methodis  usus  esset, 
magno  cum  studio,  magnaque  cum  diligentia  accuratas  Ar- 
gentoratensis  illius  observationes  comprobavit.  Urget  autem 
nonnisi  in  terminis  bronchiorum  insitas  esse  vesiculas,  quae 
dicantur:  vesiculas  autem  seu  cellulas  esse  negat,  nil  nisi 
dilatationes  esse  tubulorum  ratus.  At  Reisseisen  quidem  nus¬ 
quam  tara  distincte  in  lateribus  tubulorum  adesse  vesiculas 
negavit,  quod  eo  minus  eum  in  animo  habuisse  crediderim, 
quum  Tabulae  secundae  jam  supra  laudatae  figura  quarta 

paucas  quidem,  at  certe  aliquot  tamen  vesiculas  ostendat, 

* 

non  petiolatas  (botanico  verbo  uti  liceat) ,  sed  lata  quasi  basi 
parietibus  lateralibus  canaliculorum  aeriferorum  adhaerentes. 
Neque  Bazin  vero  ullas  vidit  inter  bronchia  tenuissima  ana¬ 
stomoses:  in  foetu  enim  leporis  cuniculi  cura  embryologo  cla¬ 
rissimo  Coste  facillime  bronchia  eorumque  terminos  observa¬ 
vit:  M.  Coste  m’a  coramunique  le  fait  suivant,  dont  j’ai  ve- 
rifie  1’exactitude  avec  lui:  sur  un  foetus  de  lapin  de  18 jours 
on  aper^oit  tres-bien  au  moyen  d?un  faible  grossissement 
les  bronches  sous  forme  de  coecums  droits,  puis  se  divisant 
et  se  subdivisant,  mais  se  terminant  toujours  en  cul-de-sac, 
sans  jamais  s’anastomoser.  (1.  !♦  p.  189.) 

1)  Recherches  anatomiques  sur  1’emphyseme  pulmonaire ,  par  le  Dr. 
Lombard,  Medecin  de  1’hopital  civil  et  militaire  deGeneve,  Iu  a  la  soci- 
ete  de  physique  et  d’histoire  naturelle  de  Geneve ,  le  17  Decembre  1835  et 
et  revu  en  Juin  1837.) 

2)  Cf.  1’Institut,  journal  general  des  societes  et  travaux  scientifiques 
de  la  France  et  de  1’Etranger,  1836;  pp.  89,  121,  161  et  189. 

Omnino  eadem  quae  Bazin  vidit  etiam  doctissimus  Le- 
reboullet1),  qui  magno  cum  studio  id  egisse  videtur,  ut 
Francisci  Reisseisen  de  pulmonibus  observationes  defende¬ 
ret.  ,, Cellulas44  autem,  vel  potius  ,, capsulas44  ut  nominari 
vult,  omnes  in  terminis  esse  sitas  putat,  atque  vix  bronchia 
dilatari:  les  bronches  se  subdivisent  eux-memes  en  une  mul- 
titude  de  branches  et  de  rameaux  ,  et  se  terminent  par  des 
culs-de-sac,  sans  que  ceux-ci  eprouvent  de  dilatation  sen- 
sible  (1.  1.  p.  25).  Quod  quum  ita  se  habere  admodum  ur¬ 
geat,  imprimis  pugnat  contra  virum  illustrissimum  Bourgery, 
qui  quamquam  jam  anno  1S36  et  ex  eo  tempore  saepius  ean¬ 
dem  de  pulmonum  structura  sententiam  in  medium  protulit, 
nuperrime  anno  1842  eandem  doctrinam  repetiit,  qua  de  cau¬ 
sa  hic  demum,  quid  sentiat,  exponendum  mihi  videtur. 

Atque  illustrissimus  Bourgery  igitur,  quum  omnibus  se 
praeparandi  methodis  usum  esse  praedicat,  tum  praesertim 
aere  bronchia  eorumque  ramificationes  implevit,  quam  unam 
omnium  optimam  laudat:  quo  facto  unum  quemque  lobulum 
unum  plerumque  adire  bronchium  vidit,  lobulos  majores  bina 
interdum  vel  trina,  a  quibus  ad  instar  stellae  ubique  surculi 
proficiscantur,  qui  paululum  dilatatum  sacculum  coecura  seu  si¬ 
num  simplicem,  interdum  vero  etiam  bifidum  vel  adeo  trifidum 
constituant:  canales  autem  illos  vamificatos  bronchiorum  ca- 
naux  raraifies  bronchiques44)  appellat.  Ex  hisce  canalibus  ra- 
mificatis  autem  quacunque  minores  oriuntur,  diverse  flexuosi, 
omnes  multis  inter  se  anastomosibus  juncti,  utroque  fine  in 
alios  dehiscentes,  hic  illic  decussati,  et  quasi  contexti  atque 
quodammodo  contorti,  unuin  omnes  Maeandricis  ut  ita  dicam 
flexubus  implicatum  labyrinthum  constituentes  ,  nullo  vero 
coeco ,  neque  ulla  vesicula  praediti:  aucun  canal,  inquit,  ne 
donne  1’idee  d’un  cul-de-sac  ou  coecum;  il  n’en  est  pas, 
qui  ne  s^abouche  dans  les  plus  voisins ,  au  moins  par  ies 
deux  bouts,  mais  toujours  en  faisant  un  coude  2).  Itaque 

1)  Anatomie  comparee  de  1’appareil  respiratoire  dans  les  animaux  ver- 
tebres  par  A.  Lereboullet,  Strassbourg  1838. 

2)  Extrait  d’un  memoire  sur  la  structure  intime  des  poumons  dans 
rhomme  et  les  mammiferes  (lu  a  1’Academie  des  Sciences,  dans  la  seance 
du  Lundi,  11  Juillet,  1842);  par  J.  M.  Bourgery.  Gazette  medicale  de 
Faris,  Samedi  16,  Juillet  1842;  Gf.  Froriep,  Neue  Notizen  1842  No.  493; 

nusquam  rectos  esse  canales  dicit ;  nomen  autem  imposuit 
„canalium  labyrinthiformiura.“  Quae  quemadmodum  cum 
Malpighii  ,  W illisu  ,  caeterorum  descriptionibus  componi 
possint,  facile,  credo,  ex  illis,  quae  supra  dixi,  colligi  pot¬ 
est  :  qua  de  causa  non  placet  hic  comparationes  ab  ipso  il¬ 
lustrissimo  Bourgery  institutas  repetere,  praesertim  quum 
minus  mihi  accuratae  esse  videantur. 

Atque  canales  labyrinthiformes  illos  in  foetu,  infante  et 
puero  non  nisi  majores  adesse  statuit,  densos  autem  parie¬ 
tes  vasis  capillaribus  abundantes,  inter  quos  vasa,  quae  di¬ 
cit  „annulariau  inveniantur  :  in  adulto  deinde  inde  ab  anno 
vigesimo  usque  ad  trigesimum  fere  multo  tenuiores  observa¬ 
vit  parietes  canalium  majorum  ,  quibus  magnus  minorum  ca¬ 
naliculorum  labyrinthiformium  numerus  accedat,  qui  tamen 
jam  inde  a  trigesimo  anno  sensim  minuantur,  quemadmodum 
obliterantur  etiam  vasa  capillaria,  donec  in  senibus  utraque 
omnino  paene  evanescant ,  quum  canales  labyrinthiformes 
majores  plus  etiam  augeantur,  parietes  vero  seraper  fiant 
tenuiores,  ita  ut  capillarium  numerus,  parietum  illorum  lati¬ 
tudo  inversa  ut  ita  dicam  ratione  crescant  iu  pueris,  in  se¬ 
nibus  decrescant. 

Restat  jam  ut  viri  doctissimi  Addisson  x)  de  structura 
pulmonum  sententiam  proferam,  quae  quasi  ex  Malpighiana 
et  illa  illustrissimi  Bourgery  conflata  esse  videtur.  Vesicu¬ 
las  enim  in  lobulis  adesse  statuit,  at  illas  canaliculis  ubique 
inter  se  jungi,  ita  quidem  ut  ipsa  bronchia  tenuissima  coe- 
cis  sacculis  terminari  umquam  neget,  sed  ab  omnibus  late¬ 
ribus  ubique  ductus  aeriferos  et  cellulas,  quo  verbo  utitur, 
proficisci,  libere  inter  se  communicantes.  Canaliculos  illos 
autem  quibus  inter  se  jungantur  cellulae,  intralobulares 
canaliculos  Addisson  dicit  ,  quippe  qui  interlobulares  eas 
bronchiorum  ramificationes  vocet  ,  quae  inter  lobulos  sitae 
nulla  anastomosi  inter  se  cohaereant. 


MiiLLER’S  Archiv  1843,  VI  p.  ccxxv  ;  vel  Archives  generales  de  Medecine 
1842,  T.  XIV  p.  482,  ct  xv  p.  236. 

1)  Doleo  nonnisi  breviter  me  illius  observationes  expositas  invenisse 
apud  illustrissimum  Froriep,  Neue  Notizen,  1842  No.  489,  et  apud  do¬ 
ctissimum  Reichert  in  Muller’S  Archiv  1.  supra  1. 


De  Malpighianis  pulmonum  vesiculis. 


Pars  altera  , 

qua,  quae  ipse  viderim,  continentur. 

„ Videbimur  enim  nobis  operam  neu- 
,,tiquam  lusuri,  si  in  illo  viscere  occupe- 
,,mur ,  a  cujus  salute  pausa  vitae  nostrae 
„in  solidum  dependet/' 

Th.  Bartholinus  ,  de  pulmonum  sub¬ 
stantia  et  motu  diatribe. 


Quam  viri  illustrissimi  Magendie  et  Bourgery  maxime 
laudaverunt  pulmonum  praeparandorum  ad  microscopicam  in¬ 
vestigationem  methodum,  eandem  sicut  a  priori  jam  optimam 
maximeque  rei  naturae  accomodatam  habebam ,  sic  ipsa  ex¬ 
perientia  quoque  inveni  atque  comprobavi.  Aere  igitur  per 
bronchia  pulmonibus  impletis  —  modo  ne  justa  majore  aeris 
copia  nimium  extendas,  cavebis  —  ligamento  duas  vel  tres 
lineas  lato,  ne  dilaceraretur  satis  tenera  substantia.,  particu¬ 
las  satis  magnas  deligavi,  deligatas,  quae  aerem  in  omni¬ 
bus  partibus  sub  ligatura  positis,  retinebant,  abscidi,  absci- 
sasque  siccavi.  Quae  si  ita  siccatae  sunt,  post  multas  et¬ 
iam  hebdomades  optime  investigari  possunt :  habes  enim  ita 
pulmones,  quemadmodum  sunt  in  thorace  vivo  post  inspira¬ 
tum  aerem,  et  facillime  laminae  quam  tenuissimae  resecari 
possunt,  quae  aquae  gutta  inspersa  naturalem  omnino  spe¬ 
ciem  exhibent. 

Talem  igitur  laminam  si  armatis  oculis  contempleris,  to¬ 
tam  ut  ita  dicam  consitam  esse  videbis  foraminibus,  quae 
vitrum  suppositum  perlucere  sinunt,  quaeque  quamquam  non 

absolute  rotunda  sunt,  plerumque  tainen  orbicularia,  subro¬ 
tunda,  interdum  vero  etiam  magis  ovalia.  Hasce  figuras 
esse  primarias  atque  pulmonum  laminis  quasi  proprias,  quo 
saepius  pluresque  inspexi,  eo  certius  mihi  constabat,  eoque 
minus  quemadmodum  a  nonnullis  ullam  certam  ac  definitam 
harum  figurarum  inveniri  formam  negari  posset,  intellige- 
bam:  quamquam  enim  nonnumquam  ad  quadrangularem,  po- 
Jygonalem,  quin  etiam  quasi  quodammodo  informem  formam 
eas  accedere  minime  ine  fugit,  numquam  tamen  dubitari 
posse  mihi  visum  est,  quin  hae  figurae  illis,  quae  tantum 
non  semper  inveniuntur,  non  congruentes,  vel  siccitate  con¬ 
tractae  ,  vel  externa  quadam  instrumentorum  vi  laesae  ac 
dilaceratae  ortae  sint.  Floccos  enim  divulsos  atque  abrup¬ 
tos  in  mediam  talem  a  solita  forma  abhorrentem  figuram 
saepissime  libere  prominere  cernes,  itaque  casu  natos  esse 
non  tibi  persuadere  non  poteris  :  fortasse  vero  etiam  figurae 
illae,  angulosae  certe  quidem,  eo  oriantur,  quod  corpuscu¬ 
la  ,  quorum  sint  facies  transversae ,  aere  non  satis  impleta 
angulos  non  in  orbem  extensos  retineant.  Etenim  si  pul¬ 
monem  foetus,  qui  numquam  respiravit,  nulloque  arte  aere 
impulso,  eadem  ratione  investigas,  quod  ut  facerem  inter 
multos  alios  maturos  semel  in  trimestri,  semelque  in  quin¬ 
quemestri  mihi  contigit,  omnino  angulosas  atque  ut  ita  di¬ 
cam  derosas  figuras  conspicies.  Quemadmodum  autem  mi¬ 
nore  aeris  copia  figurae  istae  multiformes  oriri  possunt,  sic 
etiam  corpuscula,  ad  quae  pertineant,  supra  modum  aere  ex¬ 
tensa  esse  posse  videntur,  itaque  inter  se  compressa  haud 
scio  an  eodem  fere  modo ,  quo  in  plantis  hexagonales  po¬ 
tissimum  cellulae  existant,  quae  e  cytoblasmate  primum  ro¬ 
tundae  formatae,  aliae  in  alias  agentes,  sensim  immutentur, 
angulis  praeditas  illas  figuras  efficere  queant.  Quibus  de 
causis  hoc  mihi  constare  videtur,  minime  certa  ac  definita 
forma  carere  illas  figuras,  quippe  quae  plerumque  orbicula¬ 
res  sint,  subrotundae  vel  etiam  magis  longitudinales,  tum- 

que  ovales.  *) 

Atque  figurae  igitur  illae  quid  essent,  perscrutandum 
erat.  Sunt  autem,  ut  jam  monuimus,  per  totam  faciem  oculis 


1)  Gf.  tabulae  huic  dissertationi  additae  fig.  1. 

oblatam  dispersae,  intervallis  certis  quibusdam,  modo  ma¬ 
joribus,  modo  minoribus,  ex  vasis,  nervulis,  tela  cellulosa 
vel  conjunctiva }  quae  Joanm  Mullero  et  anatomicis  recen- 
tioribus  audit,  separatae,  suis  plerumque  finibus  solis  cir- 
cumscriptae,  nulloque  cum  alio  vel  ductu,  vel  cellula  junctae. 
Quae  quum  foramina  constituant,  ad  cava  corpuscula  quae¬ 
dam  pertinere  patet,  quae  pro  tenuissimis  bronchiorum  ap¬ 
pendicibus,  ut  omnibus  in  pulmonibus  investigandis  ante  me 
occupatis,  sic  mihi  quoque  habenda  esse  visa  sunt.  De  ap¬ 
pendicibus  vero  illis,  ut  supra  sat  superque  vidimus  alii  ali¬ 
ter.  At  quae  viderim  jam  prius  exponendum  videtur,  deinde 
quae  opinatus  sim. 

Itaque  non  semper  liberas,  ab  omni  omnino  alia  figura 
separatas  esse  observavi.  Quamquam  enim  innumeras  paene 
laminas,  ex  quavis  pulmonum  parte  variasque  regiones  ver¬ 
sus  abscisas,  semper  eodem  modo  iisdem  ab  aliis  omnino 
sejunctis  figuris  constare  videram,  ita  ut  saepe  nullos  me 
longitudinales  ductus,  qui  bronchiis  constitui  tamen  deberent, 
assequi  posse  aegre  ferrem,  non  desperavi  tamen  de  illis 
inveniendis,  neque  semper  eadem  crudelitate  fortuna  me 
exercuit.  Ut  enim  primum  vidi  semel,  vidi  saepius,  vidi 
saepissime.  Bronchiola  autem  satis  pro  parva,  quae  mi- 
croscopio  armatis  oculis  superari  potest,  laminae  parte, 
longa  conspexi,  quibus  modo  in  termino,  si  usque  ad  termi¬ 
num  sequi  licebat,  modo  in  parietibus  figurae  illae,  et  lata 
quidem  basi,  adhaerebant:  modo  utramque  inveni  in  tali 
bronchiolo,  et  terminalem,  et  parietalem,  (ut  conspicies  fig.  2, 
a.  b.)  modo  terminalem  solam,  vel  etiam  solam  parietalem, 
quum  saepius  bronchioli  mediam  partem  secando  sustulissem, 
cujus  neque  initium,  neque  finem  oculis  attingere  liceret. 
Hisce  igitur  observationibus,  quas  repetii  sexcenties,  ac 
Praeceptori  illustrissimo  Hole,  ut  grave  gravissimi  harum 
rerum  auctoris  testimonium  appellandum  haberem,  compro¬ 
bandas  monstravi,  evincebatur,  et  terminis  ductuum  aerife¬ 
rorum  ,  et  lateribus  hasce  figuras  insitas  esse. 

Quo  facto,  id  maxime  inquirendum  restare  videbatur, 
num  hae  figurae  ad  corpuscula  pertinerent  suis  parietibus 
munita,  an  liberae  per  pulmonum  molem  dispersae  quasi 

quodammodo  vacua  constituerent ,  quae  diversa  ab  illa,  quae 
hodie  auctoribus  illustrissimis  Schleiden  et  Schyvann  accepta 
est,  significatione,  cellulae  ab  Helvetio,  Hallero,  Magen- 
dio  dictae  sunt.  Atque  parietes  corpusculis  illis  proprios  ad¬ 
esse  argumento,  quod  dicunt  ad  hominem,  demonstrari  posse 
gaudeo,  quippe  quum  fibris,  de  quarum  natura  infra  fusius 
erit  disserendum,  eos  constitui  viderim.  Interdum  enim  et 
quamquam  non  saepissime,  satis  tamen  saepe  talem  figuram 
spectans  in  fundum  inspexi,  ita  ut  quasi  globulum  dimidium 
convexa  parte  materiem  substratam  tangentem  viderem,  quo 
in  fundo  fibrae  cernebantur,  quae  distinctissime  non  ad  ma¬ 
teriem  aperturae  illi  substratam,  sed  ad  ipsum  parietem  cor¬ 
pusculi  pertinebant.  Atque  de  hoc  igitur  dubitari  non  amplius 
poterat,  quin  figurae  illae  cavorum  segmenta  essent  corpuscu¬ 
lorum,  praeditorum  suis  ipsorum  parietibus,  quae  suis  finibus 
circumscripta  cum  bronchiolorum  vel  termino,  vel  latere, 
cohaererent.  Quaeritur  autem  utrum  vesicularum,  an  cana¬ 
lium  facies  transversae  sint,  quum  utrumque  voluisse  scrip¬ 
tores  ex  superioribus  constet,  et  canaliculi  quidem  ab  illis 
potissimum,  qui  nuperrime  rem  tractaverunt,  illustrissimis 
Uourgery  et  Addisson,  contendantur. 

Neque  opponendo  illis  viris  incipiam,  sed  tradendo, 
quid  observatione  ipse  effecerim.  Quum  vero  non  sexcenties, 
sed  millies  atque  pluries  etiam  laminas  tenuissimas  non  hic 
vel  illic,  sed  ubique  in  superficie  et  media  mole,  atque  di¬ 
versas  regiones  versus  abscidissem,  semper  tamen  orbicu¬ 
lares  illas  figuras  abundare  vidi,  et  ut  supra  exposui,  pro 
figurarum  illarum  copia,  non  nisi  raro  longitudinales  bron¬ 
chiolorum  partes,  quamvis  satis  quidem  saepe,  ut  hae  ipsae, 
quemadmodum  se  haberent,  demonstraretur.  Atqui  si  ad 
canaliculos  pertinerent  figurae  nostrae,  quamvis  inter  se  con¬ 
torti  multisque  anastomosibus  implicati  essent,  tamen  numero 
ut  praevalerent  figurae  longitudinales  necesse  erat.  Quod 
quum  non  ita  se  habeat,  atque  adeo,  quum  numquam,  quot¬ 
quot  faciebam  praeparata,  plures  simul  in  eadem  parte  mi- 
croscopio  armatis  oculis  conspicua  longitudinalia  segmenta 
viderim ,  sequitur  non  ad  canales  pertinere,  sed  ad  vesicu¬ 
las.  Quod  quum  omnino  eadem  in  pulmonibus  per  bronchia 
aliis  substantiis  colore  insignibus  vel  etiam  hydrargyro  im- 

pletis  viderim,  certius  etiam,  si  opus  est,  efficitur,  alia  me¬ 
thodo  aliam  juvante,  Hydrargyrum  enim,  ut  jam  suasit 
Everardus  Home,  prudentissime  injeci,  lobosque  injectos  in 
alcohole  rectificatissimo  posui,  ut  ne  vesiculae  extensae  col- 
laberentur  l)*  At  minime  haecce  methodus  superiori  qua 
aere  tumentes  lobuli  siccantur,  praestat,  praesertim  quum 
minus  tenues  laminae  secari  possint:  quae  si  tenuiores  sint, 
quam  ut  totius  vesiculae  altitudinem  superent  et  globuli  in¬ 
columis  instar  in  segmento  jaceat  vesicula,  bydrargyrum  ut 
emittatur  necesse  est 5  sin  crassiores,  minus  accurate  singu¬ 
lae  vesiculae,  aliis  substratis  vel  impositis,  discerni  possunt, 
atque  imprimis  fibrae  vesicularum  difficilius  observantur. 

Vesiculae  igitur  bronchiolis  adhaerent:  vesicularum  au¬ 
tem  nomen  urgeo,  quippe  quod  cellulis,  quae  formis  prima¬ 
riis  organorum  et  plantarum ,  et  animalium  consecratae  sunt, 
praeferendum  videatur:  Malpighianas  autem  ut  cum  Borel- 
lio  dicerem,  justa  erga  summum  illum  naturae  indagatorem, 
qui  unus  omnium  optime  eas  novit,  pietate  inducebar. 

Bronchiola  igitur  hoc  fere  modo  terminantur:  postquam 
quo  minora  ac  tenuiora  facta  sunt,  eo  magis  ad  rectum  ac¬ 
cedentibus  angulis  a  bronchiis  prodierunt  —  quod  quum  in 
recentibus  pulmonibus,  vesiculis  prudenter  remotis,  tum  in 
praeparatis  illis ,  in  quibus  tracheae  bronchiorumque  effigies 
massa  metallorum  duriore  infusa,  substantia  organica  putre¬ 
dine  dissoluta  atque  sublata,  optime  exprimitur,  quaque  me¬ 
thodo ,  celeberrimo  Eduardo  Sandifort  auctore,  Hales  pri¬ 
mus  usus  est,  optime  conspicitur  —  bronchiolorum  ipsorum 
termini  distincte  in  vesiculas  dilatantur,  quae  quum  modo 
majores  sint,  modo  minores,  interdum  tam  parvae  sunt,  ut 


i)  Hydrargyro  autem  non  vesiculae  solae,  sed  plurima  etiam  vasa 
lymphatica  pulchre  implebantur,  quae  quum  a  multis  jam  sint  injecta,  pul¬ 
cherrime  tamen  impleta  vidi  apud  Virum  illustrissimum  Schrceder  vAN  der 
Kolk,  quum  summa  benevolentia  atque  humanitate  mirabilium  illarum, 
quas  non  dico  non  superari,  sed  aequari  vix  posse  videri,  injectionum  mi¬ 
hi  museum  ostenderet.  Quae  quibus  in  natura  videre  non  licet,  vasa  lym¬ 
phatica  pulmonum  optime  delineata  invenient  in  figura  quarta,  quam  doctis¬ 
simus  A.  F.  H.  de  Lespinasse  ,, specimini  anatomico-pathologico  de  vasis 
,, novis  pseudomembranarum ,  tam  arteriosis  et  venosis,  quam  lymphaticis'* 
(Trajecti  ad  Rhenum,  1842)  addidit. 

non  adeo  conspicuam  nonnumquam  esse  dilatationem  illam 
sit  concedendum.  Minime  vero  ex  iis,  quae  ipse  vidi  atque 
illustrissimo  dilectissimoque  Praeceptori  Henle  comprobanti 
ostendi  ,  Francisco  Reisseisen  assentiri  possum,  i)  singulos 
ductus  aeriferos  coecis  „nec  ampliatis u  finibus  terminari 
autumanti:  non  solum  enim,  quod  facillime  fit  in  re  tara 
lucida,  oculis  satis  magnam  esse  illam  dilatationem  aestu¬ 
mavi,  verum  etiam  metiendo,  ut  infra  proferam,  confirmavi. 
Neque  vero  in  solis  terminis  inveniuntur  vesiculae  31alpi- 
ghianae  ,  quod  plurimi  falso  crediderunt  creduntque ,  et  inter 
eos  quidem,  qui  in  pulmonibus  investigandis  ac  describendis 
diligentius  occupati  fuerunt,  Bazin  potissimum 1  2 3),  quo  far¬ 
ctum  est,  ut  in  compendiis  hancce  esse  inter  avium  et 
mammalium  pulmones  differentiam  doceant,  ut  illis  solae  pa¬ 
rietales  sint  vesiculae,  his  autem  nullae  nisi  terminales. 
Quod  ad  universa  quidem  mammalia  negare  non  possum, 
qui  non  nisi  humanos  et  vitulinos  pulmones  investigaverim : 
his  autem  parietales  deesse  vesiculas  prorsus  nego.  Quum 
enim,  postquam  semel  inveni,  satis  saepe  innumeris  laminis 
praeparatis  longitudinales  bronchiolorum  figuras  invenirem, 
raro  inveni,  quae  non  parietalibus  vesiculis  essent  instructae. 
Parietales  autem  hic  eas  solas  dico,  quae  lata  basi  s)  bron¬ 
chiolis  junctae  sunt,  non  illas,  quas  parvo  petiolo,  ut  ita 
dicam,  praeditas  ipsorum  bronchiolorum  minimorum  termina¬ 
les,  ut  sunt,  sic  habebam4).  Neque  vero  novum  quid  hic 
tradere  mihi  videor,  quum  Malpighius  jam  praestantissimis 
in  illis  epistolis  omnino  eodem  modo  rem  se  habere  descri¬ 
pserit:  quoniam  vero  recentiores  omnes  —  nisi  solum  Fran- 
ciscu3i  Reisseisen  exceperis,  quamquam  et  hic  figuris  qui¬ 
dem,  verbis  vero,  quod  scio,  rem  nusquam  distincte  ex¬ 
pressit  —  aut  obliti  id  esse,  aut  non  ipsi  vidisse  videntur , 
ea  quae  observavi,  urgenda  mihi  videbantur. 

Atque  parietales  vesiculae  prope  terminalem  interdum 
sunt  positae,  ita  fere  ut  trifidam,  at  solito  inulto  majorem 


1)  Cf.  supra  p.  2i. 

2)  Cf.  supra  p.  25. 

3)  Cf.  fig.  2,  b. 

4)  Cf.  fig.  2,  a. 


3 


34 


terminalem  vesiculam  esse  putes.  Bifidas  autem,  vel  trifi¬ 
das,  vel  adeo  pluribus  locis  ut  ita  dicam  incisas  vesiculas 
—  quas  Berres  adesse  vult,  quasque  aliis  in  aliis  stratis 
impositis  deceptus  fortasse  videre  sibi  visus  sit  —  quum 
caeteroquin  non  observaverim ,  parietales  ad  terminalem 
propius  accedere  rectius  habere  mihi  videor  quam  termi¬ 
nalem  multopartitam.  Interdum  etiam  parietales  vesiculae 
ita  in  oppositis  bronchioli  parietibus  positae  sunt,  ut  seg¬ 
mento  facto  bronchiolum  dilatari  in  vesiculam  ac  rursus 
coarctari  videatur,  ita  ut  canaliculo  modo  intumescente, 
modo  contracto  species  quaedam  moniliformis  existat,  quem¬ 
admodum  ,  ut  supra  vidimus  *)  ,  Willisius  vesicularum 
partem  oriri  putabat,  qua  de  causa  cum  muris  colo  ductus 
aeriferos  tenuissimos  comparavit.  Atque  facilius  etiam  specie 
illa  ludimur,  si  utraeque  vesiculae  ejusdem  fere  sunt  magni¬ 
tudinis  et  latissima  basi  insidentes,  figura  ornatae  ad  orbicu¬ 
lum  proxime  accedente,  itaque  bronchiolis  non  tam  impositae 
esse  videntur,  quam  unum  quodammodo  atque  continuum 
canalem  cum  bronchiolo  constituere:  quamobrein  minime  Mal- 
pigiiianae  illi  Willisii  sententia  opposita  mihi  esse  visa  est, 
itaque  duumvirorum  praeclarissimorum  observationes  inter 
se  congruere  gaudemus,  quum  recte  viderit  quidem  Willi¬ 
sius,  minus  vero  recte  visa  interpretatus  sit. 

Quae  quum  ita  se  habeant,  nullam  ex  aliis  in  alias  ve¬ 
siculas  esse  viam  patet,  quam  quae  ipsis  tracheae  surculis 
efficitur,  quod  quemadmodum  certius  atque  clarius  dici  pos¬ 
sit,  quam  a  Malpighio,  ex  trachea  in  ipsas  mox  ex  una  in 
alteram  patentem  esse  aditum  contendente  factum  est,  equi¬ 
dem  ignoro.  Etsi  enim  tenuissimi  surculi,  in  quos  dividun¬ 
tur  brouchiola,  vesicula  tantopere  dilatantur,  ut  vesiculam 
non  esse  finem  surculi,  sed  surculum  ut  ita  dicam  petiolum 
vesiculae  credas,  numquam  tamen  inter  duas  vesiculas  talem 
canaliculum  alteram  cum  altera  jungentem  invenire  potui, 
qui  anastomosis  dici  possit,  neque  alia  apertura  praedita  est 
vesicula,  quam  qua  cum  bronchioli  vel  fine,  vel  latere  cohaeret. 
Perforatas  itaque  vesiculas,  immo  cribriformes  adesse,  ut 
illustrissimus  Bourgery  statuit,  negandum  mihi  videtur. 


1)  Cf.  supra  p.  15;  16. 

Inter  vesiculas  vero  interdum  foramen  seu  potius  lumen 
quoddam  perfecte  rotundum  conspicitur,  quod  quum  subni¬ 
gris  parietibus  sit  circumdatum,  profundum  esse  facile  tibi 
persuadeas:  modo  autem  cum  vesicula  junctum  est  una,  vel 
duabus  atque  tribus  etiam,  modo  proxime,  parvulo  tantum 
intervallo  separatis  vesiculis  circumdatum  ,  qua  de  causa 
bronchioli  esse  segmentum  transversum  putaverim.  Illud, 
credo,  Helvetius  vidit  *),  qui  de  apertura  rotunda  satis  ma¬ 
gna  atque  profunda,  inter  medias  suas  cellulas  posita  loqui¬ 
tur,  quum  vero  persequi  non  posset,  nulla  via  continuari 
arbitratus  esse  videtur,  neque  ullum  ex  observatione  argu¬ 
mentum  conclusit.  Atque  hic  quoque  ea,  quae  adsunt,  vi¬ 
disse  illum  juvat,  praesertim  quum  vix  quemquam  inveniri 
credam,  quem,  pulmonum  substantia  accuratius  armatis  ocu¬ 
lis  spectata,  fugiat,  male  Helvetium  observationes  esse  in¬ 
terpretatum.  Quis  est  autem,  qui  in  naturae  scientia  non 
maluerit  inter  opiniones  esse  pugnam  quam  inter  observa¬ 
tiones?  ut  primum  enim  historia  rem  in  ditionem  suam  rede¬ 
git,  de  iis,  quae  menti  visa  sunt,  mox  actum  est,  quum  ea 
quae  oculis  visa  sunt ,  non  nisi  difficillime  cadant. 

Lobuli  minimi  jam  pluribus  vesiculis  constant,  neque 
ulla  certa  praediti  sunt  forma:  inter  hos  vero  lobulos  tela 
conjunctiva  inserta  est:  quodsi  cellulae  in  hacce  substantia 
interlobulari  inveniuntur,  seinper  illae  cellulae  esse  viden¬ 
tur,  quibus  pigmentum  ,  quod  Henle  primus  granulosum 
dixit,  continetur:  vesiculas  vero  Malpighianas  inter  lobulos 
sitas  numquam  conspexi. 

Atque  magnitudinem  vesicularum  quod  attinet ,  pro  ae¬ 
tate  minores  majores  esse  inveni.  Ut  invenirem  autem  ine- 
titus  sum  aere  modice  extensas  ,  quippe  quae  modice  ex¬ 
tensae  pulmonum  vitae  ac  llori,  ut  ita  dicam,  optime  re¬ 
spondeant:  ad  metiendum  vero  praestantissiinum  mihi  mi- 
crometruin  Schiekianum  ,  trochlea  insignem  ,  humanitate 
illustrissimi  Praeceptoris  Henle  affuisse  gaudeo.  —  In 
foetu  trimestri  igitur ,  ( quem  rara  opportunitate  investi¬ 

gare  mihi  contigit ,  aere  autem  implere  non  poteram , 


1)  Cf.  supra  p.  18, 


ita  ut  vesiculae  nec  rotundae,  nec  orbiculares,  sed  nulla 
certa  fonna  praeditae  angulosae  essent)  quamquam  casu  fa¬ 
ctum  est,  ut  metiri  non  possem,  facile  tamen  globulorum 
sanguinis  magnitudinem  fere  aequare  comparando  aestumavi, 
quibus  evaporatione  contractis  omnino  admodum  erant  simi¬ 
les.  In  quinquemestri  vero  metiri  licuit,  ibique  modicae  ma¬ 
gnitudinis  ratione  habita  0,0354'"  inveni.  In  infante  deinde, 
vel  jam  ut  edebatur,  vel  mox  post  partum  mortuo,  quo¬ 
rum  plurimos  mihi  metiri  licuit,  inde  a  0,0105"  usque  ad 
0,0718"  latas  inveni  ovales  vesiculas  ,  longas  autem  inde 
a  0,0244"  usque  ad  0,0724":  rotundarum  diametrum  fere 
0,0435"'.  Puerorum  ,  adolescentium  pulmones  non  mihi 
affuisse  doleo.  Adultorum  vero  vesiculae  fere  0,01"'  us¬ 
que  ad  0,t"  finibus  continentur:  mediocres  autem  0,0567" 
i.  e.  fere  7™  efficiunt:  itaque  minores  inveni,  quam  ab 
illustrissimis  Krause,  Huschke,  aliis  esse  dicuntur.  Magnam 
deinde  mihi  praebuit  voluptatem,  quod  Praeceptor  amicissimus 
Henle  praeparatum  ab  illustrissimo  Hyrtl  ,  cujus  prae- 
stantissimis  injectionibus  celeberrima  Germaniae  ,  ne  dicam 
Europae  musaea  ornantur,  injectum,  metiendum  mihi  reliquit. 
In  hocce  autem  pulcherrimo  praeparato  maximam  vesiculam 
0,0594'"  inveni:  aderant  autem  non  majores  quam  0,0052'", 
atque  modicam  magnitudinem  spectans  0,0262"  non  supe¬ 
rantes  reperi.  Quas  quum  ab  initio,  multas  jam  metitus,  tam 
parvas  esse  mirarer,  anxie  anquirebam  sperans  fore  ut  ali¬ 
qua  parte  laminae  satis  magnae  majores  invenirem:  at  frustra; 
majores,  maximas  metiebar,  neque  tamen  aequales  erant 
vesiculis  lobulorum,  quorum  vasa  non  impleta  sunt.  Tum 
enimvero  in  animum  tandem  mihi  venit  observatio  illa  quam 
Everardus  Home  et  Bauer  primi  instituerunt,  dilatatis  ma¬ 
gnopere  vesiculis  sanguinis  motum  per  capillaria  non  esse 
liberum:  atqui  libere  materiem  injectam  in  praeparati  Hyrt- 
lyam  capillaria  transiisse,  id  profecto  cuicui  spectanti  pa¬ 
tebit:  neque  igitur  difficile  explicatu,  curtam  parvae  ibi  sint 
vesiculae.  Itaque  id  ,  quod  Home  et  Bauer  praedicaverunt, 
experientia  omnino  sanciri  videtur,  quod  juvat  praesertim 
de  Lombardiana  emphysematis  vesicularis  explicatione  co¬ 
gitantem  ')•  —  Atque  inter  vesiculas  e  superficie  excisas  et 


1)  Cf.  supra  p.  25. 

inter  eas,  quae  in  profunda  mole  pulmonum  sitae  sunt,  ean¬ 
dem  differentiam  inveni,  quam  Home  et  Bauer,  qui  majores 
esse  ad  superficiem  propius  accedentes  tradiderunt :  hancce 
vero  differentiam  0,01"'  fere  aequare  metiendo  effeci.  Bron¬ 
chioli  deinde  cum  vesicula  terminali  magnitudinem  compa¬ 
rans,  surculorum  tenuissimorum  diametros  saepius  0,008'" 
metitus  sum,  quum  vesicularum  diametri  0,0277"  fere  effi¬ 
cerent.  Restat  jam  ut  magnitudines  intervallorum ,  quibus 
vesiculae  separantur  addam,  quas  ut  rectas  verasque  inve¬ 
nirem,  illud  potissimum  cavendum  erat,  ne  diversorum  stra¬ 
torum  vesiculis  interposita  intervalla  metirer.  Itaque  laminis 

satis  tenuibus  abscisis  plerumque  quidem  minorem  esse  sub- 

♦ 

stantiam  inter  vesiculas  positam  quam  ipsarum  vesicularum 
diametros,  nempe  in  infantibus  0,019"  fere  inveni,  ac  saepe 
non  majorem  0,005":  interdum  vero  etiam  aequalem  atque 
majorem  vesiculis,  quin  etiam  semel  0,09"  in  infantis  pul¬ 
mone  conspexi. 

Jam  de  textura  bronchiolorum  et  vesicularum  quid  ipse 
viderim  addendum  videtur.  Fibras  illas,  quas  e  nucleis  lon¬ 
gioribus  factis  et  inter  se  concretis  oriri  observavit  illustris¬ 
simus  Hexle  *),  quasque  fibras  nucleatas  dixit,  in  bronchio¬ 
lis,  quorum  diameter  0,06"  tantum  efficiebat,  acido  acetico 
instillato  vidi,  ac  semel,  quum  forte  Praeceptor  ille  meus 
clarissimus  adesset,  ipsi  ostendi,  qui  prius  jam  in  surculis 
0,2  linearum  viderat.1 2 3)  Quas  fibras  quum  nec  morpholo¬ 
gice  ,  nec  chemice  satis  certo  musculares  esse  evinci  possit, 
ad  causas  phj^siologicas ,  quibus  earum  natura  certius  at¬ 
que  lucidius  illustretur ,  redeundum  esse  puto.  Quod  pri¬ 
usquam  faciam,  narrandum  tamen  videtur  saepissime  quo¬ 
que  in  infantilibus  ,  atque  saepius  etiam  in  vitulinis  pul¬ 
monibus  recentibus  fibras  me  vidisse  ,  organicorum  mus- 
•  culorum  fibris  omnino  similes,  quae  fundum  vel  pro  re 
nata  superficiem  vesicularum  constituebant.  Ad  ipsas  ve¬ 
siculas  enim  pertinere  *)  distinctissime  discerni  poterat  eo, 
quod  iisdem  finibus  circumscribebatur  stratum  fibrarum  mus- 


1)  Allgemeine  Anatomie  p.  194.  sqq. 

2)  L.  1.  p.  577. 

3)  Cf.  figura  3. 

cularium  —  quod  plerumque  profundius  esse  atque  cavum 
efficere  videbatur,  —  quibus  vesicula  etiam  definiebatur,  ita 
fere  ut  telae,  quibus  vesiculae  essent  circumdatae,  saepis¬ 
sime  densiores  atque  ea  de  causa  obscurae  apparerent, 
quum  pellucida  esset  ipsa  vesicula,  in  qua  fibrae  viderentur. 

Atque  diu  igitur  quum  mecuin  reputarem,  quemadmodum 
fibras  ilias,  uti  musculares  habebam,  sic  esse  quoque  de¬ 
monstrarem,  nihil  jam  mihi  auxilii  adesse  videbatur,  nisi  a 
physiologicis  experimentis  repeteretur.  Quae  quum  ipse  ut 
instituerem  neque  tempus,  neque  occasio  opportuna  adesset, 
experimenta  illa,  quae  illustrissimus  Longet  in  equis  et  bo¬ 
bus  instituit ,  in  memoriam  revocare  liceat.  Longet  enim 
quum  nervum  pneumo- gastricum  in  hisce  majoribus  anima¬ 
libus  irritaret,  bronchiola  vel  minima,  quae  oculis  persequi 
posset,  contrahi  vidit:  quumque  nervos  vagos  persecuisset, 
emphysema  vesiculare  oriebatur,  quod  non  aliter  explicari 
posse  putat,  quam  paralysi  fibrarum  muscularium.  Quae 
musculares  fibrae  si  deessent  —  non  autem  eas  se  vidisse 
ipse  Longet  fatetur  —  haec  dilatatio  vesicularum  non  per¬ 
manere  posset ,  quippe  quum  in  elasticas  fibras  vim  illam  vagi 
persecti  habere  nequerent,  quin  etiam  in  tenuissimis  surcu¬ 
lis  et  vesiculis  elasticas  fibras  inveniri  hisce  experimentis 
innixus  negat:  ce  resultat  experimentel  ,  inquit,  empeche 
d’admettre ,  que  les  parois  des  vesicules,  cellules  011  capil- 
laires  aeriens  du  poumon  sont  formees1)  par  du  tissu  fibreux 
elastique.  Neque  equidem  ipse  aut  in  vesiculis,  aut  in  te¬ 
nuissimis  bronchiolorum  surculis  elasticas  fibras  umquam  vidi, 
et  illustrissimus  Henle  2)  de  bronchiis  verba  faciens  :  wenn 
nun  ihre  letzten  Enden ,  inquit,  bloss  hautig  werden,  so 
verwandeln  sich  zugleich  die  longitudinalen  elastischen  Fa- 
sern  der  inneren  Schicht  gleichfalls  in  glatte  Muskelfasernj 
die  Rohren  werden  den  Ausfuhrungsgangen  der  Drusen 
ganz  ahnlich.  —  Emphysema  vero  illud  vesiculare  suffoca¬ 
tionem  sequi  vidit  illustrissimus  Longet,  quam  tura  aere  non 


t)  Addere  liceat:  exclusivement :  omnino  enim  deesse  fibras  elasticas 
vesiculis  et  surculis  tenuissimis,  hisce  experimentis  solis  effici  haud  posse 
videlur. 

2)  Allgemeine  Anatomie  p.  577. 

rite  mutato,  tum  circulatione  sanguinis  vesicularum  dilata¬ 
tione  secundum  celeberrimos  Home  et  Baceu  impedita  oriri 
vult.  Quibis  experimentis  Willisii  argumentum  addam,  qui 
corporibus  alienis  inimicisque  pulmones  tam  vehementer  ir¬ 
ritari  ac  statim  moveri  nos  videre  monet,  ut  jam  hacce  om¬ 
nibus  nota  observatione  pulmones  per  se  ipsos  moveri  effi¬ 
ciatur.  Quae  quum  ita  sint  jam  diu  apud  me  constabat  mu¬ 
scularem  illam  vesicularum  et  bronchiolorum  structuram, 
quam  soli  formae  speciei  non  satis  credebam,  physiologicis 
illis  causis  juvantibus  esse  demonstratam:  verumtamen  mini¬ 
me  dicere  possum,  quanto  gaudio  affectus  sim  illustrissimi 
Henle  verba  legens  haecce  :  Wer  da  weiss  dass  in  anato- 
mischer  und  chemischer  Beziehung  die  Fasern  der  Cutis, 
der  Tunica  Dartos,  der  Venen  und  Lymhpgefasse  init  denen 
der  Sehnen  und  fibrosen  Haute,  die  Fasern  der  Arterien 
mit  denen  der  Hornhaut  und  sogar  der  Haare ,  so  lange 
diese  noch  weich  sind,  ubereinstimraen ,  wird  auf  die  mor- 
phologische  Aehnlichkeit  zweier  Gewebe  kein  grosses  Ge- 
wicht  legen.  Er  wird  Organe  nicht  fur  contractil  halten, 
weil  sie  aus  muskelartigen  Fasern  gebildet  sind,  sondern 
vielmehr  die  Fasern  inuskulos  nennen,  welche  in  contracti- 
len  Geweben  vorkommen  Atqui  ut  et  experimentis ,  et 
observatione  constat,  pulmonum  vesiculae  et  bronchiolorum 
surculi  tenuissimi  irritati  contrahuntur:  in  organorum  pa¬ 
rietibus  autem  telae  illius,  quae  contrahitur,  fibrae,  si  ad¬ 
sunt,  musculares  habendae:  musculares  igitur  sunt  fibrae 
illae,  quas  in  vesiculis  et  bronchiolis  conspexi.  Itaque  mo¬ 
tus  ipsarum  vesicularum,  quamquam  minime  est  voluntarius, 
tamen  et  ad  anatomiae,  et  ad  physiologiae  normam  non  a  sola 
externa  vi  thoracis  parietum  pendere  demonstratus  est:  duplici 
autem  causa  motus  ille  incitari  mihi  videtur,  et  chemica,  si  ita 
dici  liceat,  i.  e.  acido  carbonico  et  aquae  vapore  in  vesicu¬ 
las  ex  cappillaribus  sanguiferis  transgresso,  et  mechanica 
quae  dicitur,  thoracis  parietibus  in  superficiem  pulmonum 
prementibus:  per  fibras  illas  musculares  vero  quemadmodum 


1)  Ueber  Tonus,  Krampf  und  Lahmung  der  Bronchien,  und  uber  Ex- 
pectoration  von  J.  Henle,  in:  Zeitschrift  fur  rationelle  Medicin  von  J. 
Henle  und  C.  Pfeufer,  ZUrich  1844  I .  p.  251. 

tota  Malpighianarum  vesicularum  moles ,  et  internarum  >  et 
externarum,  aequaliter  aere  vacuefieri  possit,  optime  intel- 
ligitur.  Non  enim  facio  cum  illustrissimo  Longet  ,  qui  ea 
de  causa  ut  aer  ab  omni  parte  expellatur,  fibras  musculares 
adesse  putat:  etenim  si  nil  ageretur,  nisi  ut  aer  ex  omnibus 
vesiculis  repelleretur,  cur  non  id  elasticis  quoque  fibris,  vel 
quavrs  alia  ratione  fieri  poterat?  neque  omnino  ita  ratioci¬ 
nandum  videtur,  ut  quem  in  finem  organum  adsit  ostenden¬ 
tes,  organum  adesse  evincere  studeamus,  sed  si  demonstra¬ 
tum  est  adesse  ,  quacnam  sit  ejus  functio  investigandum. 
Saepius  enim  plures  ad  eundem  finem  viae  perducere  posse 
videntur:  non  igitur  ex  fine  via,  sed  ex  via  finis  cognosci 
poterit. 


Krratum. 

Pag.  10  linea  secunda  (si  infra  numerare  incipias)  legitur  poterat,  le¬ 
gatur  posset 


THESES 


i. 

Vesiculis,  non  canaliculis  bronchiola  terminantur, 

II. 

Falso  haecce  inter  mammalium  et  avium  pulmo¬ 
nes  differentia  statuitur,  ut  illis  non  nisi  terminales 
vesiculae,  his  parietales  solae  adsint. 

IIT. 

Emphysema  vesiculare  non  infer  hypertrophias, 
sed  inter  atrophias  est  recensendum. 

IV. 

Pulmonum  vesiculae  per  se  ipsas  moveri  possunt. 

V. 

Ut  bronchiolorum  termini  investigentur,  aere  quam 
liquore  impleri  bronchia  praestat. 

VI. 

Rectissime  illustrissimus  Henle  in  physiologia  cau¬ 
salem  teleoiogicae ,  quae  dicitur,  methodo  praeferen¬ 
dam  esse  docet. 


Figurarum  explicatio . 


Fi g.  1.  Lamina  pulmonis  infantis  maturi,  qui  numquain 
respiravit,  in  qua  vesicularum  solitae  figurae  conspicuae. 

Fig.  2.  Lamina  ejusdem  pulmonis  ,  in  qua  bronchiolum 
invenitur,  cui  et  parietales  (b)  et  terminales  (a)  vesiculae 
adhaerent. 

Fig.  3.  Lamina  pulmonis  vitulini  recentis,  in  qua  su¬ 
premae  vesiculae  fundus  ac  fibrae  musculares  conspiciunt ur> 

